CELEX: 52013PC0048
Language: lv
Date: 2013-02-07
Title: Priekšlikums EIROPAS PARLAMENTA UN PADOMES DIREKTĪVA par pasākumiem, kas nodrošinātu vienādi augsta līmeņa tīklu un informācijas drošību visā Savienībā

|
			
		
		
		52013PC0048
		
			Priekšlikums EIROPAS PARLAMENTA UN PADOMES DIREKTĪVA par pasākumiem, kas nodrošinātu vienādi augsta līmeņa tīklu un informācijas drošību visā Savienībā /* COM/2013/048 final - 2013/0027 (COD) */
			
				
		
		
			
			   	PASKAIDROJUMA RAKSTS
Šī
direktīvas priekšlikuma mērķis ir nodrošināt vienādi
augsta līmeņa tīklu un informācijas drošību (TID). Tas
nozīmē, ka jāpalielina mūsu sabiedrībai un ekonomikai
vitāli nepieciešamā interneta un privāto tīklu, un
informācijas sistēmu drošība. Tas tiks panākts,
pieprasot dalībvalstīm palielināt savu sagatavotības
līmeni un uzlabot savstarpējo sadarbību, kā arī
pieprasot kritiskās infrastruktūras (piemēram,
enerģētika, transports) apsaimniekotājiem un
nozīmīgākajiem informācijas sabiedrības pakalpojumu
(e-tirdzniecības platformas, sociālie tīkli utt.)
sniedzējiem, kā arī valsts pārvaldes iestādēm
veikt piemērotus pasākumus, lai pārvaldītu drošības
riskus, un par nopietniem incidentiem paziņot valsts kompetentajām
iestādēm.
Šis priekšlikums iesniegts saistībā
ar paziņojumu par Eiropas kiberdrošības stratēģiju, ko
kopīgi sagatavojusi Komisija un Savienības Augstā
pārstāve ārlietās un drošības politikas jautājumos.
Stratēģijas mērķis ir nodrošināt drošu un uzticamu
digitālo vidi, vienlaikus sekmējot un aizsargājot
pamattiesības un citas ES pamatvērtības. Šis priekšlikums ir
galvenais stratēģijā paredzētais pasākums. Citas
stratēģijā paredzētās darbības šajā
jomā ir orientētas uz informētības palielināšanu,
kiberdrošības produktu un pakalpojumu iekšējā tirgus izveidi,
kā arī ieguldījumu sekmēšanu pētniecībā un
izstrādē. Šīs darbības papildinās citas, kuru
mērķis ir pastiprināt kibernoziedzības apkarošanu un ES
starptautiskas kiberdrošības politikas izveidi.
1.1.        Priekšlikuma pamatojums un mērķi
TID
kļūst aizvien nozīmīgāks jautājums mūsu
ekonomikas un sabiedrības kontekstā. TID ir arī būtisks
priekšnoteikums, lai izveidotu uzticamu vidi globālās pakalpojumu
tirdzniecības jomā.Tomēr informācijas sistēmas var
apdraudēt drošības incidenti, piemēram, tādi, ko
izraisījušas cilvēka kļūdas, dabas parādības,
tehniskas nepilnības vai ļaunprātīgi uzbrukumi. Šādi
incidenti sastopami arvien biežāk un plašākā mērogā,
turklāt tie kļūst sarežģītāki. Pēc
Komisijas organizētās sabiedriskās apspriešanas tiešsaistē
„Tīklu un informācijas drošības uzlabošana ES”[1] atklājās, ka
iepriekšējā gadā 57 % respondentu ir saskārušies ar
TID incidentiem, kas būtiski ietekmējis viņu darbību. TID trūkums var apdraudēt izšķirošas
nozīmes pakalpojumus, kuri ir atkarīgi no tīklu un
informācijas sistēmu integritātes. Tas var arī apturēt
uzņēmumu darbību, ES ekonomikai radīt ievērojamus
finansiālus zaudējumus un negatīvi ietekmēt
sabiedrības labklājību.
Turklāt
kā pārrobežu saziņas instruments izmantotās
digitālās informācijas sistēmas, jo īpaši internets,
ir savstarpēji savienotas visās dalībvalstīs un īpaši
nozīmīgas preču un pakalpojumu aprites un personu
pārvietošanās sekmēšanā pāri robežām. Šo sistēmu
būtiski traucējumi vienā dalībvalstī var ietekmē
arī citas dalībvalstis un ES kopumā. Tāpēc tīklu
un informācijas sistēmu noturībai un stabilitātei ir
būtiska nozīme, lai pabeigtu Eiropas digitālā vienotā
tirgus izveidi un nodrošinātu iekšējā tirgus netraucētu
darbību. Incidentu iespējamība un biežums un nespēja
nodrošināt efektīvu aizsardzību arī iedragā
sabiedrības uzticēšanos tīklu un informācijas pakalpojumiem
un paļāvību uz tiem; piemēram, 2012. gada
Eirobarometra aptaujā par kiberdrošību konstatēts, ka 38 %
ES interneta lietotāju ir uztraukušies par tiešsaistes maksājumu
drošību un ar drošību saistīto bažu dēļ ir
mainījuši savu rīcību: 18 % respondentu varētu
mazāk pirkt preces tiešsaistē, un 15 % varētu mazāk
izmantot banku pakalpojumus tiešsaistē[2].
Pašreizējos apstākļos Eiropas
Savienībā, kuri atspoguļo līdz šim izmantoto pilnībā
brīvprātīgo pieeju, nav nodrošināta pietiekama
aizsardzība pret TID incidentiem un riskiem visā ES.
Pašreizējās TID spējas un mehānismi gluži vienkārši
nav pietiekami, lai neatpaliktu no straujās apdraudējumu
attīstības un visās dalībvalstīs nodrošinātu
vienlīdz augstu aizsardzības līmeni.
Neraugoties
uz sāktajām iniciatīvām, dalībvalstu spēju un
sagatavotības līmenis ir ļoti atšķirīgs, visā ES
radot sadrumstalotību. Ņemot vērā, ka tīkli un
sistēmas ir savstarpēji savienoti, ES vispārējo TID
līmeni ir samazinājušas tās dalībvalstis, kurās
aizsardzības līmenis nav pietiekami augsts. Šādā
situācijā kavēta ir arī uzticības veidošanās
speciālistu starpā, kas ir priekšnoteikums sadarbībai un
informācijas apmaiņai. Rezultātā sadarbība
izveidojusies tikai to nedaudzo dalībvalstu starpā, kurās ir
augsta līmeņa spējas.
Tāpēc ES līmenī
pagaidām nav izveidots efektīvs mehānisms, kas nodrošinātu
efektīvu sadarbību un uzticamas informācijas apmaiņu par
TID incidentiem un riskiem dalībvalstīs. Tas var novest pie
nekoordinētas regulatīvas iejaukšanās, nesaskaņotām
stratēģijām un atšķirīgiem standartiem, kas
savukārt radītu nepietiekamu aizsardzību pret TID
apdraudējumiem visā ES. Turklāt tas var radīt
iekšējā tirgus šķēršļus, radot ar atbilstības
nodrošināšanu saistītas izmaksas tiem uzņēmumiem, kuri
darbību veic vairāk nekā vienā dalībvalstī.
Visbeidzot,
tirgus dalībniekiem, kuri apsaimnieko kritisko infrastruktūru vai
sniedz mūsu sabiedrības funkcionēšanai būtiskus
pakalpojumus, nav noteikti atbilstīgi pienākumi veikt riska
pārvaldības pasākumus un informācijas apmaiņu ar
attiecīgajām iestādēm. Tādējādi, no vienas
puses, efektīvu stimulu trūkuma dēļ uzņēmumi
neveic nopietnu riska pārvaldību, tostarp risku novērtējumu
un atbilstīgus pasākumus TID nodrošināšanai. No otras puses,
informācija par lielu daļu incidentu nenonāk līdz
kompetentajām iestādēm un tiek atstāta bez
ievērības. Taču informācija par incidentiem ir
svarīga, jo tā liek publiskām iestādēm
reaģēt, veikt atbilstošus risku mazināšanas pasākumus un
attiecībā uz TID noteikt piemērotas stratēģiskās
prioritātes.
Pašreizējais
tiesiskais regulējums paredz tikai to, ka telekomunikāciju
uzņēmumiem jāpieņem riska pārvaldības
pasākumi un jāziņo par nopietniem TID incidentiem. Tomēr no
informācijas un komunikācijas tehnoloģiju (IKT) nozares ir
atkarīga darbība daudzās citās nozarēs,
tāpēc arī to pārstāvjiem būtu
jārūpējas par TID. Vairāki konkrētas
infrastruktūras nodrošinātāji un pakalpojumu sniedzēji ir
īpaši neaizsargāti, jo viņi ir ļoti atkarīgi no
pienācīgi strādājošām tīklu un informācijas
sistēmām. Šīm nozarēm ir būtiska loma, sniedzot
nozīmīgus atbalsta pakalpojumus mūsu ekonomikas un
sabiedrības vajadzībām, un šo nozaru sistēmu drošība
ir īpaši svarīga iekšējā tirgus darbības
nodrošināšanai. Šīs nozares ietver banku nozari, biržas pakalpojumus,
enerģijas ražošanu, pārvadi un sadali, transportu (gaisa,
dzelzceļa un jūras transports), veselības aprūpi, interneta
pakalpojumus un valsts pārvaldes iestādes.
Tādēļ
attiecībā uz TID jautājumu risināšanas pieeju ES ir
jāpanāk nozīmīgas izmaiņas. Lai radītu
vienlīdzīgus konkurences apstākļus un novērstu
pašreizējās likumdošanas nepilnības, ir jāievieš
regulatīvie pienākumi. Tādēļ, lai atrisinātu
šīs problēmas un Eiropas Savienībā palielinātu TID
līmeni, direktīvas priekšlikumā ir noteikti šādi
mērķi.
Pirmkārt, priekšlikumā noteikts, ka,
izveidojot TID kompetentās iestādes, datorapdraudējumu
reaģēšanas vienības (CERT) un pieņemot valsts TID
stratēģijas un valstu TID sadarbības plānus, visām
dalībvalstīm jānodrošina minimālais valsts spēju
līmenis.
Otrkārt, valsts kompetentajām
iestādēm būtu jāsadarbojas vienotā tīklā,
kas nodrošinātu drošu un efektīvu koordināciju, tostarp
koordinētu informācijas apmaiņu, kā arī atklāšanu
un reaģēšanu ES līmenī. Šajā tīklā
dalībvalstīm vajadzētu apmainīties ar informāciju un
sadarboties, lai apkarotu TID apdraudējumus un incidentus, pamatojoties uz
Eiropas TID sadarbības plānu.
Treškārt, pamatojoties uz Elektronisko
komunikāciju pamatdirektīvā paredzēto modeli, šā
priekšlikuma mērķis ir nodrošināt, ka tiek attīstīta
riska pārvaldības kultūra un veikta informācijas
apmaiņa starp privāto un publisko sektoru. Uzņēmumiem, kuri
darbojas konkrētās kritiskās infrastruktūras nozarēs,
kas minētas iepriekš, un valsts pārvaldes iestādēm būs
jānovērtē riski, ar ko tie saskaras, un jāpieņem
piemēroti un samērīgi pasākumi TID nodrošināšanai.
Šīm struktūrvienībām būs jāziņo
kompetentajām iestādēm par visiem incidentiem, kas nopietni
apdraud to tīklus un informācijas sistēmas un būtiski
ietekmē svarīgāko pakalpojumu sniegšanas un preču
piegādes nepārtrauktību.
1.2.        Vispārīgais
konteksts
TID pieaugošo nozīmi Komisija
uzsvēra jau 2001. gada paziņojumā „Tīklu un
informācijas drošība: priekšlikums Eiropas politikas pieejai”[3]. Vēlāk,
2006. gadā, tika pieņemta Drošas informācijas
sabiedrības stratēģija[4], kuras
mērķis ir TID kultūras attīstība Eiropā. Tās
galvenie elementi tika ietverti Padomes rezolūcijā[5].
Turklāt
Komisija 2009. gada 30. martā pieņēma paziņojumu
par informācijas kritiskās infrastruktūras aizsardzību (CIIP)[6], kurā galvenā uzmanība pievērsta tādai
Eiropas aizsardzībai pret kibertraucējumiem, ko sniegtu uzlabota
drošība. Paziņojumā ir izklāstīts rīcības
plāns, lai atbalstītu dalībvalstu centienus nodrošināt
novēršanu un reaģēšanu. Rīcības plāns tika
apstiprināts prezidentvalsts secinājumos, ko pieņēma CIIP
veltītajā ministru konferencē, kas norisinājās
2009. gadā Tallinā. Padome 2009. gada
18. decembrī pieņēma rezolūciju par Eiropas
sadarbības pieeju tīklu un informācijas drošībai[7].
2010. gada
maijā pieņemtajā Eiropas digitalizācijas programmā[8] (EDP) un ar to saistītajos
Padomes secinājumos[9]
tika uzsvērta kopīgā izpratne, ka uzticēšanās un
drošība ir pamata priekšnoteikumi IKT plašai izvēršanai un līdz
ar to stratēģijas „Eiropa 2020”[10]
„gudrās izaugsmes” dimensijas mērķu sasniegšanai. Eiropas
digitalizācijas programmā, nodaļā „Uzticēšanās un
drošība”, ir uzsvērts, ka visām ieinteresētajām
personām ir jāapvieno spēki kopīgos centienos, lai
nodrošinātu IKT infrastruktūras drošību un noturību,
galveno uzmanību pievēršot novēršanai, sagatavotībai un
informētībai, kā arī izstrādātu efektīvus un
koordinētus drošības mehānismus. Jo īpaši
saistībā ar Eiropas digitalizācijas programmas 6. pamatpasākumu
pausts aicinājums veikt pasākumus, kuru mērķis ir
pastiprināta augsta līmeņa TID politika.
Paziņojumā
„Sasniegumi un turpmākie pasākumi – virzība uz globālu
kiberdrošību”[11], kas tika pieņemts 2011. gada martā, Komisija apkopoja
rezultātus, kuri sasniegti pēc CIIP rīcības
plāna pieņemšanas 2009. gadā, un secināja: plāna
īstenošana ir apliecinājusi, ka drošības un noturības
problēmu risināšanā ar valsts pieeju vien nepietiek un ka
Eiropai būtu jāturpina veidot saskanīgu un uz sadarbību
balstītu pieeju visā ES. Vairākas darbības ir
paredzētas 2011. gada CIIP paziņojumā, kurā
Komisija aicināja dalībvalstis izveidot TID spējas un
pārrobežu sadarbību. Lielākā daļa šo darbību bija
jāpabeidz līdz 2012. gadam, taču pagaidām tās nav
īstenotas.
Eiropas Savienības Padome 2011. gada 27. maija
secinājumos par CIIP uzsvēra steidzamo vajadzību nodrošināt
IKT sistēmu un tīklu noturību un drošību pret visiem
iespējamajiem traucējumiem – gan nejaušiem, gan tīšiem,
panākt visā ES augsta līmeņa sagatavotību,
drošību un noturības spējas, uzlabot tehnisko kompetenci, lai
Eiropa varētu atrisināt tīklu un informācijas
infrastruktūras aizsardzības problēmu, kā arī
sekmēt dalībvalstu sadarbību, izstrādājot ar
incidentiem saistītus dalībvalstu sadarbības mehānismus.
1.3.        Pašreizējie Eiropas
Savienības un starptautiskie noteikumi šajā jomā
Saskaņā ar Regulu (EK)
Nr. 460/2004 Eiropas Kopiena 2004. gadā izveidoja Eiropas
Tīklu un informācijas drošības aģentūru (ENISA)[12], lai sekmētu TID augsta līmeņa aizsardzību un
attīstītu TID kultūru ES. Priekšlikums pagarināt ENISA
pilnvaru termiņu tika pieņemts 2010. gada 30. septembrī[13], un patlaban to apspriež
Padome un Eiropas Parlaments. Pārskatītais tiesiskais regulējums
par elektroniskajām komunikācijām[14], kas ir
spēkā kopš 2009. gada novembra, elektronisko komunikāciju
pakalpojumu sniedzējiem uzliek saistības drošības jomā[15]. Valsts līmenī
šīs saistības bija jātransponē līdz 2011. gada
maijam.
Visiem dalībniekiem, kas ir personas datu
pārziņi (piemēram, bankas vai slimnīcas), datu
aizsardzības tiesiskais regulējums[16]
uzliek pienākumu ieviest drošības pasākumus, lai aizsargātu
personas datus. Turklāt saskaņā ar Komisijas 2012. gada
priekšlikumu par Vispārīgo datu aizsardzības regulu[17] par personas datu
aizsardzības pārkāpumiem datu pārziņiem būtu
jāziņo valsts uzraudzības iestādēm. Tas
nozīmē, ka, piemēram, par TID drošības pārkāpumu,
kas ietekmē pakalpojuma sniegšanu, bet neapdraud personas datus
(piemēram, par IKT darbības pārrāvumu energoapgādes
uzņēmumā, kas izraisa elektroenerģijas padeves
pārrāvumu), nebūtu jāziņo.
Saskaņā ar
Direktīvu 2008/114/EK par to, lai apzinātu un noteiktu Eiropas
kritiskās infrastruktūras un novērtētu vajadzību
uzlabot to aizsardzību, Eiropas programmā kritiskās
infrastruktūras aizsardzībai (EPCIP)[18] ir
izklāstīta visaptveroša pieeja kritisko infrastruktūru
aizsardzībai ES. EPCIP mērķi ir pilnībā saderīgi
ar šo priekšlikumu, un šī direktīva būtu jāpiemēro,
neskarot Direktīvu 2008/114/EK. EPCIP neuzliek
apsaimniekotājiem pienākumu ziņot par būtiskiem
drošības pārkāpumiem un ar to nav izveidoti mehānismi
dalībvalstu sadarbībai un reaģēšanai incidentu gadījumā.
Likumdevējas iestādes patlaban
apspriež Komisijas priekšlikumu direktīvai par uzbrukumiem
informācijas sistēmām[19],
kuras mērķis ir ieviest saskaņotu pieeju, kā nosakāma
kriminālatbildība par konkrētiem nodarījumu veidiem. Tas
attiecas tikai uz kriminālatbildības noteikšanu konkrētiem
nodarījumu veidiem, bet tajā nav aplūkoti jautājumi par TID
risku un incidentu novēršanu, reaģēšanu uz TID incidentiem un to
ietekmes mazināšanu. Šī direktīva jāpiemēro, neskarot
direktīvu par uzbrukumiem informācijas sistēmām.
Komisija 2012. gada 28. martā
pieņēma paziņojumu par Eiropas Kibernoziedzības centra (EC3)
izveidi[20].
Šis centrs, kas tika izveidots 2013. gada 11. janvārī, ir
daļa no Eiropas Policijas biroja (Eiropola) un darbojas kā
koordinācijas iestāde kibernoziedzības apkarošanā ES. EC3
izveides mērķis ir apkopot Eiropola īpašās zināšanas
kibernoziedzības jomā, lai atbalstītu dalībvalstu
spēju veidošanu, sniegtu atbalstu dalībvalstīm kibernoziegumu
izmeklēšanā un ciešā sadarbībā ar Eurojust par
Eiropas kibernoziegumu izmeklētāju ruporu
tiesībaizsardzības un tiesu iestādēs.
Eiropas iestādes, aģentūras un
organizācijas ir izveidojušas savu Datorapdraudējumu
reaģēšanas vienību CERT-EU.
Starptautiskā mērogā ES darbs
kiberdrošības jomā tiek veikts gan divpusējā, gan daudzpusējā
līmenī. 2010. gada ES un ASV augstākā līmeņa
sanāksmē[21]
tika izveidota ES un ASV darba grupa kiberdrošības un
kibernoziedzības jautājumos. ES arī aktīvi darbojas citos
daudzpusējos forumos šajā jomā, piemēram, Ekonomiskās
sadarbības un attīstības organizācijā (ESAO),
Apvienoto Nāciju Organizācijas Ģenerālajā
asamblejā (UNGA), Starptautiskajā Telesakaru
savienībā (ITU), Eiropas Drošības un sadarbības
organizācijā (EDSO), Pasaules samitā par informācijas
sabiedrību (WSIS) un Interneta pārvaldības forumā (IPF).

2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMI
2.1.        Apspriešanās ar
ieinteresētajām personām un ekspertu atzinumu izmantošana
Sabiedriskā apspriešanās tiešsaistē „TID uzlabošana ES”
norisinājās no 2012. gada 23. jūlija līdz
15. oktobrim. Tiešsaistes aptaujā Komisija kopā saņēma
160 atbildes.
Galvenais secinājums – ieinteresētās personas
kopumā atbalsta ideju par to, ka TID jāuzlabo visā ES.
Konkrētāk: 82,8 % respondentu pauž viedokli, ka ES valstu
valdībām būtu jāpalielina savs ieguldījums, lai
nodrošinātu augsta līmeņa TID; 82,8 % uzskata, ka
informācijas un sistēmu lietotāji nav bijuši informēti par
pastāvošajiem TID apdraudējumiem un incidentiem; 66,3 % respondentu
principā atbalsta tādas regulatīvas prasības ieviešamu, kas
paredz TID riska pārvaldību; 84,8 % aptaujāto atzīst,
ka šādas prasības būtu jānosaka ES līmenī. Liels
skaits respondentu domā, ka būtu svarīgi pieņemt TID
prasības jo īpaši šādās nozarēs: banku un finanšu
nozarē (91,1 %), enerģētikā (89,4 %), transportā
(81,7 %), veselības aprūpē (89,4 %), interneta
pakalpojumos (89,1 %) un valsts pārvaldē (87,5 %).
Respondenti arī uzskata, ka gadījumā, ja tiktu ieviesta
prasība par TID drošības pārkāpumiem ziņot valsts
kompetentajai iestādei, tad tā būtu jānosaka ES līmenī
(65,1 %), un ir pārliecināti, ka šī prasība būtu
jāattiecina arī uz valsts pārvaldes iestādēm
(93,5 %). Visbeidzot, respondenti apstiprina, ka prasība TID riska
pārvaldību īstenot saskaņā ar nozares jaunākajiem
sasniegumiem tiem neradītu būtiskas papildu izmaksas (63,4 %) un
arī prasība ziņot par drošības pārkāpumiem
neradītu būtiskas papildu izmaksas (72,3 %).
Apspriešanās ar dalībvalstīm notika dažādos
attiecīgos Padomes sastāvos, Dalībvalstu Eiropas foruma (EFMS)
kontekstā, konferencē par kiberdrošību, ko 2012. gada
6. jūlijā organizēja Komisija un Eiropas
Ārējās darbības dienests, kā arī īpašās
divpusējās sanāksmēs, kas tika organizētas pēc
atsevišķu dalībvalstu pieprasījuma.
Saistībā ar Eiropas publiskā un privātā
sektora partnerību infrastruktūru noturības jautājumos[22] un divpusējās
sanāksmēs notika arī apspriedes ar privātā sektora
pārstāvjiem. Lai tiktos publiskā sektora pārstāvjiem,
Komisija organizēja apspriedes ar ENISA un CERT ES
iestādēm.
2.2.        Ietekmes
novērtējums
Komisija
ir veikusi ietekmes novērtējumu par trim iespējamiem politikas
risinājumiem.
Pirmais risinājums – ierastā
darbība (pamatscenārijs), proti, tiek saglabāta
pašreizējā pieeja.
Otrais risinājums –
regulatīvā pieeja, ko veido tiesību akta priekšlikums, ar ko
izveido vienotu ES tiesisko regulējumu TID jomā attiecībā
uz dalībvalstu spējām, ES līmeņa sadarbības
mehānismiem un prasībām, kas jāievēro galvenajiem
privātā sektora dalībniekiem un valsts pārvaldes
iestādēm.
Trešais
risinājums – jauktā pieeja, kas saistībā ar
dalībvalstu TID spējām un ES līmeņa sadarbības
mehānismiem izstrādātās brīvprātīgās
iniciatīvas apvieno ar regulatīvajām prasībām, kuras
jāievēro galvenajiem privātā sektora dalībniekiem un
valsts pārvaldes iestādēm.
Komisija secināja, ka
vislabvēlīgākā ietekme būtu otrajam risinājumam,
jo tas ievērojami uzlabotu ES patērētāju,
uzņēmumu un valstu valdību aizsardzību pret TID
incidentiem. Šie dalībvalstīm uzliktie pienākumi jo īpaši
nodrošinātu pienācīgu sagatavotību valsts līmenī
un palīdzētu veidot savstarpējas uzticēšanās gaisotni,
kas ir priekšnoteikums efektīvai sadarbībai ES līmenī. ES
līmeņa sadarbības mehānismu izveide, izmantojot tīklu,
nodrošinātu saskaņotu un koordinētu TID incidentu un risku novēršanu
un reaģēšanu uz tiem. Ieviešot prasības valsts pārvaldes iestādēm
un galvenajiem privātā sektora dalībniekiem veikt TID riska
pārvaldību, tiktu radīts spēcīgs stimuls, lai
efektīvi pārvaldītu drošības riskus. Pienākums ziņot par TID incidentiem, kuriem ir
būtiska ietekme, uzlabotu spēju reaģēt uz incidentiem un sekmētu
pārredzamību. Turklāt, ieviešot
kārtību Savienības mērogā, ES varētu
paplašināt savu ietekmi starptautiskā mērogā un
kļūt par vēl uzticamāku partneri divpusējā un
daudzpusējā sadarbībā. Tādējādi arī ES
spētu daudz labāk veicināt pamattiesības un ES pamatvērtības
ārzemēs.
Kvantitatīvajā
novērtējumā tika konstatēts, ka otrais risinājums
dalībvalstīm neradītu nesamērīgu slogu. Arī
privātajam sektoram nerastos lielas izmaksas, jo daudzām
attiecīgajām struktūrvienībām jau ir pienākums
nodrošināt atbilstību pastāvošajām drošības
prasībām (proti, pienākums datu pārziņiem veikt
tehniskus un organizatoriskus pasākumus, lai nodrošinātu personas
datu aizsardzību, tostarp TID pasākumus). Ņemti vērā
arī pašreizējie ar drošību saistītie izdevumi
privātajā sektorā.
Šajā priekšlikumā ir ievēroti
Eiropas Savienības Pamattiesību hartā atzītie principi, jo
īpaši tiesības uz privātās dzīves un saziņas
neaizskaramību, personas datu aizsardzība, darījumdarbības
brīvība, tiesības uz īpašumu, tiesības uz
efektīvu tiesību aizsardzību tiesā un tiesības tikt
uzklausītam. Šī direktīva jāīsteno saskaņā
ar šīm tiesībām un principiem.
3.           PRIEKŠLIKUMA JURIDISKIE ASPEKTI
3.1.        Juridiskais pamats
Eiropas Savienība ir pilnvarota
paredzēt pasākumus, lai izveidotu iekšējo tirgu vai
nodrošinātu tā darbību saskaņā ar attiecīgajiem
Līgumu noteikumiem (Līguma par Eiropas Savienības darbību
(LESD) 26. pants). Saskaņā ar
LESD 114. pantu Savienība var paredzēt „pasākumus, lai tuvinātu
dalībvalstu normatīvos vai administratīvos aktus, kuri
attiecas uz iekšējā tirgus izveidi un darbību”.
Kā norādīts iepriekš,
tīklu un informācijas sistēmām ir būtiska loma,
veicinot preču un pakalpojumu apriti un personu pārvietošanos
pāri robežām. Bieži vien minētās sistēmas ir savstarpēji
savienotas, un internets būtībā ir globāls. Tā kā
šīm sistēmām ir raksturīga transnacionāla dimensija,
traucējumi vienā dalībvalstī var ietekmē arī
citas dalībvalstis un ES kopumā. Tādēļ tīklu un
informācijas sistēmu noturībai un stabilitātei ir
būtiska nozīme iekšējā tirgus netraucētas
darbības nodrošināšanā.
ES likumdevējs jau ir atzinis
nepieciešamību saskaņot TID noteikumus, lai nodrošinātu
iekšējā tirgus attīstību. Jo īpaši tas paredzēts
Regulā Nr. 460/2004, ar ko izveido ENISA[23], pamatojoties uz LESD
114. pantu.
Dalībvalstu atšķirīgais TID
valsts spēju, politikas un aizsardzības līmenis ir iemesls
nevienlīdzībai, kas rada šķēršļus iekšējā
tirgū un veido pamatojumu ES rīcībai.
3.2.        Subsidiaritāte
Eiropas
iejaukšanos TID jomā pamato subsidiaritātes princips.
Pirmkārt,
ņemot vērā TID pārrobežu raksturu, neiejaukšanās ES
līmenī radītu situāciju, kurā katra dalībvalsts
rīkotos atsevišķi, neņemot vērā ES tīklu un
informācijas sistēmu savstarpēju atkarību.
Pienācīgs dalībvalstu koordinācijas līmenis
nodrošinātu pietiekamu TID riska pārvaldību pārrobežu
kontekstā, kurā tie radušies. Atšķirīgais regulējums
TID jomā uzņēmumiem rada šķērsli, liedzot tiem
darboties vairākās valstīs un panākt apjomradītus
ietaupījumus pasaules mērogā.
Otrkārt, lai radītu
vienlīdzīgus konkurences apstākļus un novērstu
pašreizējās likumdošanas nepilnības, ES līmenī ir
jāievieš regulatīvie pienākumi. Izmantojot pilnībā
brīvprātīgu pieeju, sadarbība izveidojusies tikai to
nedaudzo dalībvalstu starpā, kurās ir augsta līmeņa
spējas. Lai panāktu visu dalībvalstu iesaistīšanos,
jānodrošina, ka tām visām ir vajadzīgais minimālais
spēju līmenis. Valdību pieņemtajiem TID pasākumiem
jābūt savstarpēji saskaņotiem un koordinētiem, lai
ierobežotu TID incidentu skaitu un līdz minimumam samazinātu to
sekas. Apmainoties ar paraugpraksi un pastāvīgi iesaistot ENISA,
tīklā kompetentās iestādes un Komisija sadarbosies, lai
sekmētu direktīvas konsekventu piemērošanu visā ES.
Turklāt saskaņoti TID politikas pasākumi var ļoti
labvēlīgi ietekmēt pamattiesību efektīvu
aizsardzību, jo īpaši saistībā ar tiesībām uz
personas datu aizsardzību un privātās dzīves
neaizskaramību. Tāpēc ES līmeņa rīcība
varētu uzlabot dalībvalstu pašreizējo politikas pasākumu
efektivitāti un sekmēt to turpmāku izstrādi.
Ierosinātie pasākumi ir pamatoti
arī no proporcionalitātes viedokļa. Dalībvalstīm
prasības noteiktas minimālajā nepieciešamajā
līmenī, kas jāizpilda, lai nodrošinātu pienācīgu
sagatavotību un īstenotu uz uzticēšanos balstītu
sadarbību. Tas arī ļauj dalībvalstīm
pienācīgi ņemt vērā savas valsts īpašos apstākļus
un nodrošina kopējo ES principu samērīgu piemērošanu.
Plašā piemērošanas joma ļaus dalībvalstīm īstenot
direktīvu atbilstoši faktiskajiem riskiem, ar ko tās saskaras valsts
līmenī un kas tiek apzināti valsts TID
stratēģijā. Riska pārvaldības īstenošanas
prasības izvirzītas tikai kritiskajām
struktūrvienībām un paredz tādu pasākumu veikšanu, kas
ir samērīgi attiecībā pret riskiem. Sabiedriskajā
apspriešanā tika uzsvērts, cik svarīgi ir nodrošināt šo
kritisko struktūrvienību drošību. Ziņošanas prasības
attiektos vienīgi uz tādiem incidentiem, kuriem ir būtiska
ietekme. Kā norādīts iepriekš, pasākumi neradītu
nesamērīgas izmaksas, jo lielai daļai šo
struktūrvienību un datu pārziņu jau tagad ir
jāievēro prasības, kas paredzētas spēkā esošajos
datu aizsardzības noteikumos, lai nodrošinātu personas datu
aizsardzību.
Lai
neradītu nesamērīgu slogu mazajiem apsaimniekotājiem, jo
īpaši maziem un vidējiem uzņēmumiem (MVU), prasības ir
samērīgas attiecībā pret risku, ko rada attiecīgā
tīkla vai informācijas sistēma, un tās nevajadzētu
attiecināt uz mikrouzņēmumiem. Riski visupirms jānosaka
tām struktūrvienībām, uz kurām attiecas šie
pienākumi, un tām arī jāizlemj, kādi pasākumi
jāpieņem, lai šos riskus mazinātu.
TID incidentu un risku pārrobežu aspektu
dēļ izvirzītos mērķus var labāk sasniegt ES
līmenī, nevis atsevišķās dalībvalstīs.
Tāpēc ES var pieņemt pasākumus saskaņā ar
Līguma 5. pantā noteikto subsidiaritātes principu.
Saskaņā ar proporcionalitātes principu ierosinātā
direktīva paredz vienīgi tos pasākumus, kas ir vajadzīgi šo
mērķu sasniegšanai.
Lai
sasniegtu šos mērķus, būtu jāpilnvaro Komisija pieņemt
deleģētos aktus saskaņā ar Līguma par Eiropas
Savienības darbību 290. pantu attiecībā uz dažu
nebūtisku pamata tiesību akta elementu papildināšanu vai
grozīšanu. Komisijas priekšlikums arī cenšas atbalstīt
proporcionalitātes principa piemērošanu to pienākumu
īstenošanā, kuri uzlikti privātā un publiskā sektora
apsaimniekotājiem.
Lai
nodrošinātu vienotus nosacījumus pamata tiesību akta
īstenošanai, Komisijai būtu jāpiešķir pilnvaras
pieņemt īstenošanas aktus atbilstoši Līguma par Eiropas
Savienības darbību 291. pantam.
Jo
īpaši ņemot vērā ierosinātās direktīvas
plašo darbības jomu un to, ka tā attiecas uz stingri
reglamentētām jomām, kā arī juridiskās
saistības, kas izriet no tās IV nodaļas, paziņojumi
par transponēšanas pasākumiem būtu jāpapildina ar
skaidrojošiem dokumentiem. Saskaņā ar dalībvalstu un Komisijas
2011. gada 28. septembra kopīgo politisko deklarāciju par
skaidrojošiem dokumentiem dalībvalstis ir apņēmušās
pamatotos gadījumos paziņojumam par transponēšanas
pasākumiem pievienot vienu vai vairākus dokumentus, kuros ir
paskaidrota saikne starp direktīvas elementiem un valstu pieņemto
transponēšanas instrumentu atbilstošajām daļām.
Attiecībā uz šo direktīvu likumdevējs uzskata, ka šādu
dokumentu nosūtīšana ir pamatota.
4.           IETEKME UZ BUDŽETU
Dalībvalstu sadarbība un
informācijas apmaiņa būtu jāatbalsta ar drošu
infrastruktūru. Priekšlikums ietekmēs ES budžetu tikai tad, ja
dalībvalstis izvēlēsies pielāgot pašreizējo
infrastruktūru (piemēram, sTESTA), uzdodot Komisijai to
īstenot saskaņā ar daudzgadu finanšu shēmu (DFS)
2014.–2020. gadam. Vienreizējās izmaksas tiek lēstas
1 250 000 euro apmērā, un tās būtu
jāsedz no ES budžeta, budžeta pozīcijas 09 03 02 (sekmēt
valstu publisko tiešsaistes pakalpojumu starpsavienojumus un sadarbspēju,
kā arī piekļuvi šādiem tīkliem –
09 03. nodaļa, Eiropas infrastruktūras savienošanas
instruments – telekomunikāciju tīkli), ja vien saskaņā ar
Eiropas infrastruktūras savienošanas instrumentu (EISI) ir pieejams
pietiekams finansējums. Dalībvalstis var arī
vienreizējās izmaksas, kas saistītas ar pašreizējās
infrastruktūras pielāgošanu, segt kopīgi vai nolemt izveidot
jaunu infrastruktūru un segt attiecīgās izmaksas, kas
saskaņā ar aplēsēm varētu būt 10 miljonu
euro gadā.
2013/0027 (COD)
Priekšlikums
EIROPAS PARLAMENTA UN PADOMES
DIREKTĪVA
par pasākumiem, kas nodrošinātu
vienādi augsta līmeņa tīklu un informācijas
drošību visā Savienībā
EIROPAS PARLAMENTS UN EIROPAS
SAVIENĪBAS PADOME,
ņemot
vērā Līgumu par Eiropas Savienības darbību un jo
īpaši tā 114. pantu,
ņemot
vērā Eiropas Komisijas priekšlikumu,
pēc
leģislatīvā akta projekta nosūtīšanas valstu
parlamentiem, 
ņemot
vērā Eiropas Ekonomikas un sociālo lietu komitejas atzinumu[24],
pēc
apspriešanās ar Eiropas Datu aizsardzības uzraudzītāju,
rīkojoties
saskaņā ar parasto likumdošanas procedūru,
tā kā:
(1)       Tīklu un
informācijas sistēmām un pakalpojumiem ir liela nozīme
sabiedrībā. To uzticamība un drošība ir būtiska
saimnieciskajā darbībā, sociālās labklājības
jomā un jo īpaši iekšējā tirgus darbībā.
(2)       Apzinātu vai nejaušu
drošības incidentu apmērs un biežums pieaug un veido nopietnu draudu
tīklu un informācijas sistēmu darbībai. Šādi incidenti
var kavēt ekonomisku darbību veikšanu, radīt ievērojamus
finansiālus zaudējumus, apdraudēt lietotāju
uzticēšanos un radīt lielus zaudējumus Savienības
ekonomikā.
(3)       Kā saziņas
līdzeklim bez robežām digitālās informācijas
sistēmām un galvenokārt internetam ir būtiska nozīme,
veicinot preču, pakalpojumu brīvu apriti un personu brīvu
pārvietošanos pāri robežām. Starpvalstu rakstura dēļ
šo sistēmu būtiski traucējumi vienā dalībvalstī
var ietekmēt arī citas dalībvalstis un Savienību
kopumā. Tāpēc tīklu un informācijas sistēmu
noturībai un stabilitātei ir būtiska nozīme
iekšējā tirgus netraucētas darbības
nodrošināšanā.
(4)       Būtu jāizveido
sadarbības mehānisms Savienības līmenī, lai
varētu veikt informācijas apmaiņu un saskaņotu
atklāšanu un reaģēšanu attiecībā uz tīklu un
informācijas drošību (TID). Lai šis mehānisms būtu
efektīvs un iekļaujošs, ir svarīgi, lai visām
dalībvalstīm būtu minimālas spējas un
stratēģija, kas nodrošina augsta līmeņa TID to
teritorijā. Minimālās drošības prasības būtu
jāattiecina arī uz arī valsts pārvaldes iestādēm
un informācijas kritisko infrastruktūru apsaimniekotājiem, lai
veicinātu riska pārvaldības kultūru un nodrošinātu
ziņošanu par nopietnākajiem incidentiem.
(5)       Lai aptvertu visus
attiecīgos incidentus un riskus, šī direktīva būtu
jāpiemēro visām tīklu un informācijas
sistēmām. Valsts pārvaldes iestādēm un tirgus
dalībniekiem uzticētos pienākumus tomēr nebūtu
jāattiecina uz uzņēmumiem, kas nodrošina publisko
komunikāciju tīklus vai sniedz publiski pieejamus elektronisko
komunikāciju pakalpojumus Eiropas Parlamenta un Padomes 2002. gada
7. marta Direktīvas 2002/21/EK par kopējiem
reglamentējošiem noteikumiem attiecībā uz elektronisko
komunikāciju tīkliem un pakalpojumiem (pamatdirektīva)[25] nozīmē, uz kuriem
attiecas konkrētas drošības un integritātes prasības, kas
noteiktas minētās direktīvas 13.a pantā, un minētie
pienākumi nebūtu jāattiecina arī uz uzticamības
pakalpojumu sniedzējiem.
(6)       Esošās spējas nav
pietiekamas, lai Savienībā nodrošinātu augsta līmeņa
TID. Dalībvalstīm ir ļoti atšķirīgu līmeņu
sagatavotība, kas nozīmē, ka Eiropas Savienībā tiek
izmantotas atšķirīgas pieejas. Tas Savienībā rada
nevienlīdzīgu patērētāju un uzņēmumu
aizsardzības līmeni un pazemina TID kopējo līmeni.
Savukārt kopīgu minimālo prasību trūkums valsts
pārvaldes iestādēm un tirgus dalībniekiem padara
neiespējamu efektīva vispārēja sadarbības
mehānisma izveidi Savienības līmenī. 
(7)       Tāpēc, lai
efektīvi reaģētu uz tīklu un informācijas sistēmu
drošības problēmām, ir nepieciešama Savienības
līmeņa vispārēja pieeja, kurā iekļautas
kopīgas minimālās prasības attiecībā uz
spēju veidošanu un plānošanu, informācijas apmaiņa un
darbību koordinēšana, un kopīgas minimālās
drošības prasības visiem attiecīgajiem tirgus dalībniekiem
un valsts pārvaldes iestādēm.
(8)       Šīs direktīvas
noteikumiem nebūtu jāskar iespēja katrai dalībvalstij veikt
vajadzīgos pasākumus, lai nodrošinātu savu būtisko
drošības interešu aizsardzību, sabiedrisko kārtību un
sabiedrības drošību, ļautu izmeklēt un atklāt
noziedzīgus nodarījumus un sodīt par tiem. Saskaņā ar
LESD 346. pantu dalībvalstīm nav jāsniedz informācija,
kuras izpaušanu tās atzīst par būtisku savas drošības
interešu apdraudējumu.
(9)       Lai panāktu un
uzturētu vienādi augsta līmeņa tīklu un
informācijas sistēmu drošību, katrai dalībvalstij būtu
vajadzīga valsts TID stratēģija, kurā noteikti
stratēģiskie mērķi un konkrēti politikas
pasākumi, kas jāievieš. Valsts līmenī ir
jāizstrādā pamatprasībām atbilstīgi TID
sadarbības plāni, lai panāktu tādu reaģēšanas
spēju līmeni, kas incidentu gadījumos ļautu efektīvi
un lietderīgi sadarboties valsts un Savienības līmenī.
(10)     Lai varētu efektīvi
īstenot noteikumus, kas pieņemti saskaņā ar šo
direktīvu, katrā dalībvalstī būtu jāizveido vai
jānosaka struktūra, kas atbildētu par TID jautājumu koordināciju
un darbotos kā kontaktpunkts pārrobežu sadarbībai
Savienības mērogā. Šīm iestādēm būtu
jāpiešķir pietiekami tehniskie, finanšu un cilvēkresursi, lai
nodrošinātu, ka tās efektīvi un produktīvi var veikt tām
uzticētos uzdevumus un tādējādi sasniegt šīs
direktīvas mērķus.
(11)     Visās dalībvalstīs
ir jābūt atbilstošam aprīkojumam gan tehnisko, gan
organizatorisko spēju ziņā, lai novērstu un atklātu
tīklu un informācijas sistēmu incidentus un riskus,
reaģētu uz tiem un tos mazinātu. Tāpēc visās
dalībvalstīs būtu jāizveido labi funkcionējošas,
pamatprasībām atbilstošas datorapdraudējumu reaģēšanas
vienības, lai nodrošinātu efektīvas un saderīgas
spējas incidentu risināšanai un risku novēršanai un
efektīvas sadarbības nodrošināšanai Savienības
līmenī.
(12)     Balstoties uz Dalībvalstu
Eiropas forumā (EFMS) panākto ievērojamo progresu
diskusiju un politikas paraugprakses apmaiņas veicināšanā,
tostarp principu izstrādē attiecībā uz Eiropas
sadarbību kiberkrīžu jomā, dalībvalstīm un Komisijai
vajadzētu izveidot tīklu, lai panāktu pastāvīgu
komunikāciju starp tām un palīdzētu īstenot to
sadarbību. Šai drošajai un efektīvajai sadarbības sistēmai
būtu jāļauj īstenot strukturētu un koordinētu
informācijas apmaiņu, atklāšanu un reaģēšanu
Savienības līmenī. 
(13)     Eiropas Tīklu un
informācijas drošības aģentūrai (ENISA) būtu
jāpalīdz dalībvalstīm un Komisijai, sniedzot savas
zināšanas un konsultācijas un sekmējot apmaiņu ar
paraugpraksi. Jo īpaši Komisijai būtu jāapspriežas ar ENISA saistībā
ar šīs direktīvas piemērošanu. Lai nodrošinātu
efektīvu un savlaicīgu informāciju dalībvalstīm un
Komisijai, sadarbības tīklā būtu jāievieš
agrīnā brīdināšana par incidentiem un riskiem. Lai uzlabotu
spējas un zināšanas dalībvalstu vidū, sadarbības
tīklam būtu jākalpo arī kā paraugprakses apmaiņas
instrumentam, palīdzot tā dalībniekiem veidot spējas, vadot
salīdzinošās izvērtēšanas un TID mācību
organizēšanu.
(14)     Būtu jāievieš droša
informācijas apmaiņas infrastruktūra, lai sadarbības
tīklā varētu apmainīties ar sensitīvu un
konfidenciālu informāciju. Neskarot dalībvalstu pienākumu
ziņot par Savienības mēroga incidentiem un riskiem
sadarbības tīklam, piekļuve konfidenciālai
informācijai no citām dalībvalstīm būtu
jāpiešķir dalībvalstij tikai tad, ja tā pierāda, ka
tās tehniskie, finanšu un cilvēkresursi un procesi, kā arī
to komunikācijas infrastruktūra nodrošina efektīvu un drošu to
līdzdalību tīklā.
(15)     Tā kā tīklu un
informācijas sistēmu lielākā daļa tiek privāti
apsaimniekota, ir būtiska publiskā un privātā sektora
sadarbība. Tirgus dalībnieki būtu jāmudina izmantot savus
neformālās sadarbības mehānismus, lai nodrošinātu TID.
Tiem būtu jāsadarbojas arī ar publisko sektoru un
jāapmainās ar informāciju un paraugpraksi, par to saņemot
operatīvo atbalstu incidenta gadījumā.
(16)     Lai nodrošinātu
pārredzamību un pienācīgi informētu ES
iedzīvotājus un tirgus dalībniekus, kompetentajām
iestādēm būtu jāizveido kopīga tīmekļa
vietne nekonfidenciālas informācijas publicēšanai par
incidentiem un riskiem.
(17)     Ja informācija tiek
uzskatīta par konfidenciālu saskaņā ar Savienības un
valsts noteikumiem par uzņēmējdarbības
konfidencialitāti, šādu konfidencialitāti nodrošina, veicot
šajā direktīvā noteiktos pasākumus un īstenojot
tajā izvirzītos mērķus.
(18)     Īpaši balstoties uz
valstu krīžu pārvaldības pieredzi un sadarbībā ar ENISA,
Komisijai un dalībvalstīm būtu jāizstrādā
Savienības TID sadarbības plāns, kurā tiktu noteikti
sadarbības mehānismi, lai novērstu riskus un incidentus.
Minētais plāns būtu pienācīgi jāņem
vērā agrīnās brīdināšanas īstenošanā
sadarbības tīklā.
(19)     Agrīnās brīdināšanas
izmantošana tīklā būtu nepieciešama tikai tad, ja
attiecīgā incidenta vai riska pakāpe un bīstamība ir
vai var kļūt tik būtiska, ka ir nepieciešama informācija
vai reaģēšanas saskaņošana Savienības līmenī.
Agrīnie brīdinājumi tādējādi būtu
jāattiecina tikai uz faktiskiem vai iespējamiem incidentiem vai
riskiem, kas strauji attīstītās, pārsniedz valstu
reaģēšanas spēju vai skar vairāk par vienu
dalībvalsti. Lai varētu veikt pienācīgu novērtējumu,
visa informācija, kas ir svarīga riska vai incidenta novērtējumam,
būtu jāpaziņo sadarbības tīklam.
(20)     Saņemot agrīno
brīdinājumu un tā novērtējumu, kompetentajām
iestādēm būtu jāvienojas par saskaņotu
reaģēšanu saskaņā ar Savienības TID plānu.
Kompetentās iestādes un Komisija būtu jāinformē par
valsts līmenī pieņemtiem pasākumiem sakarā ar
saskaņotu reaģēšanu.
(21)     Ņemot vērā TID
problēmu globālo raksturu, ir ciešāk jāsadarbojas
starptautiskā līmenī, lai uzlabotu drošības standartus un
informācijas apmaiņu un veicinātu vienotu vispārēju
pieeju TID jautājumiem.
(22)     TID nodrošināšanas
pienākumi lielā mērā ir valsts pārvaldes iestāžu
un tirgus dalībnieku uzdevums. Būtu jāattīsta un
jāpopularizē riska pārvaldības kultūra, kas ietver
riska novērtējumu un faktiskajiem riskiem atbilstīgu
drošības pasākumu īstenošanu, un tas būtu jādara,
izmantojot atbilstošas regulatīvas prasības un
brīvprātīgu nozares praksi. Vienlīdzīgu konkurences
apstākļu radīšana arī ir būtiska sadarbības
tīklu efektīvai darbībai, lai nodrošinātu visu
dalībvalstu efektīvu sadarbību.
(23)     Direktīvā 2002/21/EK
ir prasība, ka uzņēmumiem, kuri nodrošina publiskus elektronisko
komunikāciju tīklus vai sniedz publiski pieejamus elektronisko
komunikāciju pakalpojumus, jāveic atbilstoši pasākumi, lai garantētu
savu integritāti un drošību, un ir paredzētas drošības
pārkāpumu un integritātes zuduma paziņošanas prasības.
Eiropas Parlamenta un Padomes 2002. gada 12. jūlija
Direktīvā 2002/58/EK par personas datu apstrādi un
privātās dzīves aizsardzību elektronisko komunikāciju
nozarē (direktīva par privāto dzīvi un elektronisko
komunikāciju)[26]
ir prasība publiski pieejamu elektronisko sakaru pakalpojumu
sniedzējiem veikt atbilstīgus tehniskus un organizatoriski
pasākumus, lai garantētu savu pakalpojumu drošību.
(24)     Šie pienākumi būtu
jāpaplašina, attiecinot tos ne tikai uz elektronisko komunikāciju
nozari, bet arī uz galvenajiem informācijas sabiedrības
pakalpojumu sniedzējiem, kā noteikts Eiropas Parlamenta un Padomes
1998. gada 22. jūnija Direktīvā 98/34/EK, ar ko nosaka
informācijas sniegšanas kārtību tehnisko standartu un noteikumu
jomā[27],
jo minētie pakalpojumu sniedzēji nodrošina pamatu pakārtotiem
informācijas sabiedrības pakalpojumiem vai tiešsaistes darbībai,
piemēram, e-tirdzniecības platformām, interneta maksājumu
vārtejām, sociālajiem tīkliem, meklētājprogrammām,
mākoņdatošanas pakalpojumiem, lietotņu veikaliem. Šo
pakalpojumu, kas padara iespējamu informācijas sabiedrību,
traucējumi kavē citu informācijas sabiedrības pakalpojumu
sniegšanu, kuru būtiski komponenti ir iepriekš minētie pakalpojumi.
Programmatūras izstrādātāji un iekārtu ražotāji
nav informācijas sabiedrības pakalpojumu sniedzēji un
tādējādi tiek izslēgti. Minētie pienākumi
būtu jāattiecina arī uz valsts pārvaldes iestādēm
un kritiskās infrastruktūras apsaimniekotājiem, kas ļoti
daudz izmanto informācijas un komunikāciju tehnoloģijas un kas
ir būtiski svarīgu ekonomisko un sociālo funkciju –
piemēram, elektrības un gāzes, transporta,
kredītiestāžu, biržas pakalpojumu un veselības aprūpes –
nodrošināšanā. Šo tīklu un informācijas sistēmu traucējumi
varētu ietekmēt iekšējo tirgu.
(25)     Tehniski un organizatoriski
pasākumi, kas noteikti valsts pārvaldes iestādēm un tirgus
dalībniekiem, nedrīkstētu saturēt prasību, ka
konkrēta komercinformācija un komunikāciju tehnoloģijas produkts
jākonstruē, jāizstrādā vai jāražo kādā
konkrētā veidā.
(26)     Valsts pārvaldes
iestādēm un tirgus dalībniekiem būtu jānodrošina to
kontrolēto tīklu un sistēmu drošība. Tie galvenokārt
būtu privāti tīkli un sistēmas, kas tiek pārvaldīti
vai nu ar iekšējā IT personāla palīdzību vai kuru
drošība tiek nodrošināta, izmantojot ārpakalpojumus.
Drošības un paziņošanas pienākumiem būtu jāattiecas uz
attiecīgiem tirgus dalībniekiem un valsts pārvaldes
iestādēm neatkarīgi no tā, vai tie veic savu tīklu un
informācijas sistēmu uzturēšanu iekšēji vai izmanto
ārpakalpojumus.
(27)     Lai izvairītos no
pārmērīga finansiāla un administratīva sloga
radīšanas maziem uzņēmumiem un lietotājiem,
prasībām būtu jābūt samērīgām ar risku,
ko rada attiecīgā tīklu vai informācijas sistēma,
ņemot vērā jaunākos sasniegumus šajā jomā.
Šīs prasības nebūtu jāattiecina uz
mikrouzņēmumiem.
(28)     Kompetentajām
iestādēm būtu jāpievērš pienācīga
uzmanība neformālu un uzticamu informācijas apmaiņas
kanālu saglabāšanai starp tirgus dalībniekiem un starp publisko
un privāto sektoru. Kad incidenti, par kuriem ziņots
kompetentajām iestādēm, tiek publiskoti, būtu jāatrod
atbilstošs līdzsvars starp sabiedrības interesēm būt
informētai par draudiem un iespējamiem reputācijas un
komerciāliem zaudējumiem valsts pārvaldes iestādēm un
tirgus dalībniekiem, kuri ziņo par incidentiem. Īstenojot
ziņošanas pienākumus, kompetentajām iestādēm būtu
jāpievērš īpaša uzmanība nepieciešamībai saglabāt
stingru konfidencialitāti attiecībā uz informāciju par
produktu vājajām vietām, pirms tiek publiskota informācija
par atbilstošiem drošības uzlabojumiem.
(29)     Kompetento iestāžu
rīcībā vajadzētu būt nepieciešamajiem
līdzekļiem to pienākumu veikšanai, tostarp pilnvarām
saņemt pietiekamu informāciju no tirgus dalībniekiem un valsts
pārvaldes iestādēm, lai novērtētu tīklu un
informācijas sistēmu drošības līmeni, kā arī
uzticamiem un visaptverošiem datiem par faktiskiem incidentiem, kas ir
ietekmējuši tīklu un informācijas sistēmu darbību.
(30)     Daudzos gadījumos
incidenta pamatā ir noziedzīgas darbības. Par incidenta
kriminālo raksturu var rasties aizdomas, pat ja sākumā tā
pierādījumi nav pietiekami skaidri. Šajā situācijā
atbilstošai sadarbībai starp kompetentajām iestādēm un tiesībaizsardzības
iestādēm būtu jāveido daļa no efektīvas un
visaptverošas reaģēšanas uz drošības incidentu draudiem.
Konkrēti, drošas un noturīgākas drošības vides
veicināšanai nepieciešama sistemātiska ziņošana
tiesībaizsardzības iestādēm par tādiem incidentiem,
par kuru nopietno kriminālo raksturu ir radušās aizdomas. Incidentu
nopietnais kriminālais raksturs būtu jāizvērtē,
ņemot vērā ES tiesību aktus par kibernoziegumiem. 
(31)     Incidentu dēļ
daudzos gadījumos ir apdraudēti personas dati. Šajā sakarā
kompetentajām iestādēm un datu aizsardzības
iestādēm būtu jāsadarbojas un jāapmainās ar
informāciju visos attiecīgos jautājumos, lai novērstu
personas datu aizsardzības pārkāpumus, kas rodas incidentu
dēļ. Dalībvalstis ievieš pienākumu ziņot par
drošības incidentiem veidā, kas samazina administratīvo slogu,
ja drošības incidents ir arī personas datu aizsardzības
pārkāpums saskaņā ar Eiropas Parlamenta un Padomes Regulu
par fizisku personu aizsardzību attiecībā uz personas datu
apstrādi un šādu datu brīvu apriti[28]. Sazinoties ar
kompetentajām iestādēm un datu aizsardzības
iestādēm, ENISA varētu palīdzēt,
izstrādājot informācijas apmaiņas mehānismus un
standartformas, izvairoties no nepieciešamības ieviest divas
paziņojuma standartformas. Vienota paziņojuma standartforma
atvieglotu ziņošanu par incidentiem, kuri rada draudus personas datu
aizsardzībai, un tādējādi mazinātu administratīvo
slogu uzņēmumiem un valsts pārvaldes iestādēm.
(32)     Drošības prasību
standartizācija ir tirgus virzīts process. Lai nodrošinātu
drošības standartu vienveidīgu piemērošanu,
dalībvalstīm būtu jāveicina atbilstība konkrētiem
standartiem, lai nodrošinātu augstu drošības līmeni
Savienības mērogā. Šim nolūkam varētu būt
nepieciešams izstrādāt saskaņotus standartus, kas būtu
jādara saskaņā ar Eiropas Parlamenta un Padomes 2012. gada
25. oktobra Regulu (ES) Nr. 1025/2012 par Eiropas
standartizāciju, ar ko groza Padomes Direktīvas 89/686/EEK un
93/15/EEK un Eiropas Parlamenta un Padomes Direktīvas 94/9/EK, 94/25/EK,
95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un
2009/105/EK, un ar ko atceļ Padomes Lēmumu 87/95/EEK un Eiropas
Parlamenta un Padomes Lēmumu Nr. 1673/2006/EK[29].
(33)     Komisijai būtu periodiski
jāpārskata šī direktīva, jo īpaši lai noteiktu
izmaiņu veikšanas nepieciešamību, ņemot vērā
mainīgos tehnoloģiskos vai tirgus apstākļus.
(34)     Lai nodrošinātu
sadarbības tīkla pienācīgu darbību, būtu
jādeleģē Komisijai pilnvaras pieņemt tiesību aktus
saskaņā ar Līguma par Eiropas Savienības darbību
290. pantu attiecībā uz tādu kritēriju noteikšanu, kas
jāievēro dalībvalstīm, lai tām varētu atļaut
piedalīties drošā informācijas apmaiņas sistēmā,
attiecībā uz tādu notikumu papildu precizēšanu, kuru
gadījumā nepieciešama agrīnā brīdināšana, un
attiecībā uz tādu apstākļu definēšanu, kādos
tirgus dalībniekiem un valsts pārvaldes iestādēm ir
pienākums ziņot par incidentiem.
(35)     Ir īpaši svarīgi,
lai Komisija, veicot sagatavošanas darbus, atbilstīgi apspriestos, tostarp
ekspertu līmenī. Komisijai, sagatavojot un izstrādājot
deleģētos aktus, būtu jānodrošina vienlaicīga,
savlaicīga un atbilstīga attiecīgo dokumentu
nosūtīšana Eiropas Parlamentam un Padomei.
(36)     Lai nodrošinātu vienotus
nosacījumus šīs direktīvas īstenošanai, būtu
jāpiešķir Komisijai īstenošanas pilnvaras attiecībā uz
sadarbību starp kompetentajām iestādēm un Komisiju sadarbības
tīklā, piekļuvi drošai informācijas apmaiņas
infrastruktūrai, Savienības TID sadarbības plānu,
formātiem un procedūrām, kas piemērojamas sabiedrības
informēšanai par incidentiem, kā arī attiecībā uz
standartiem un/vai tehniskajām specifikācijām, kas attiecas uz
TID. Šīs pilnvaras būtu jāīsteno saskaņā ar
Eiropas Parlamenta un Padomes 2011. gada 16. februāra Regulu
(ES) Nr. 182/2011, ar ko nosaka normas un vispārīgus principus
par dalībvalstu kontroles mehānismiem, kuri attiecas uz Komisijas
īstenošanas pilnvaru izmantošanu[30].
(37)     Piemērojot šo
direktīvu, Komisijai būtu vajadzības gadījumā
jāsazinās ar attiecīgām nozaru komitejām un
attiecīgām struktūrām, kas izveidotas ES līmenī
jo īpaši enerģētikas, transporta un veselības aprūpes
jomā.
(38)     Informācija, ko
kompetentā iestāde uzskata par konfidenciālu saskaņā
ar Savienības un valsts noteikumiem par
uzņēmējdarbības konfidencialitāti, būtu
jāsniedz Komisijai un citām kompetentajām iestādēm tikai
tad, ja šāda informācijas apmaiņa ir obligāti nepieciešama
šīs direktīvas piemērošanai. Sniegtā informācija
būtu jāierobežo atbilstīgi un samērīgi šādas
informācijas apmaiņas nolūkam.
(39)     Lai nodrošinātu
informācijas apmaiņu par riskiem un incidentiem sadarbības
tīklā un atbilstību prasībām paziņot par
incidentiem valsts kompetentajām iestādēm, var būt
nepieciešama personas datu apstrāde. Šāda personas datu apstrāde
ir nepieciešama, lai sasniegtu šajā direktīvā izvirzītos
sabiedrībai svarīgos mērķus, un tādējādi ir
likumīga saskaņā ar Direktīvas 95/46/EK 7. pantu.
Attiecībā uz šiem likumīgajiem mērķiem tas nerada
nesamērīgu un nepieļaujamu iejaukšanos, kas apdraud
Pamattiesību hartas 8. pantā garantēto personas datu
aizsardzības tiesību būtību. Piemērojot šo
direktīvu, pēc vajadzības būtu jāpiemēro Eiropas
Parlamenta un Padomes 2001. gada 30. maija Regula (EK)
Nr. 1049/2001 par publisku piekļuvi Eiropas Parlamenta, Padomes un
Komisijas dokumentiem[31].
Ja datus apstrādā Savienības iestādes un struktūras,
šādai apstrādei šīs direktīvas ieviešanas nolūkā
vajadzētu būt saskaņā ar Eiropas Parlamenta un Padomes
2000. gada 18. decembra Regulu (EK) Nr. 45/2001 par fizisku personu
aizsardzību attiecībā uz personas datu apstrādi Kopienas
iestādēs un struktūrās un par šādu datu brīvu apriti.
(40)     Tā kā šīs
direktīvas mērķus, proti, nodrošināt augsta
līmeņa TID Savienībā, nevar pietiekami labi sasniegt
atsevišķās dalībvalstīs un to rīcības ietekmes
dēļ var labāk sasniegt Savienības līmenī,
Savienība var pieņemt pasākumus saskaņā ar Līguma
par Eiropas Savienību 5. pantā noteikto subsidiaritātes
principu. Saskaņā ar
minētajā pantā noteikto proporcionalitātes principu
šajā direktīva paredzēti vienīgi tie pasākumi, kas ir
vajadzīgi minēto mērķu sasniegšanai.
(41)     Šajā direktīvā
ir respektētas pamattiesības un ievēroti principi, kas
atzīti Eiropas Savienības Pamattiesību hartā,
galvenokārt tiesības uz privātās dzīves un
saziņas neaizskaramību, tiesības uz personas datu
aizsardzību, darījumdarbības brīvība, tiesības uz
īpašumu, tiesības uz efektīvu tiesību aizsardzību un
tiesības tikt uzklausītam. Šī direktīva jāīsteno,
ievērojot minētās tiesības un principus.
IR PIEŅĒMUŠI ŠO
DIREKTĪVU.
I NODAĻA
VISPĀRĪGI
NOTEIKUMI
1. pants
Priekšmets
un darbības joma
1.           Šajā direktīvā
ir paredzēti pasākumi, lai nodrošinātu vienādi augsta
līmeņa tīklu un informācijas drošību (turpmāk
„TID”) Savienībā.
2.           Minētajam nolūkam
ar šo direktīvu:
(a)                   
nosaka pienākumus visām
dalībvalstīm attiecībā uz risku un incidentu, kas
ietekmē tīklu un informācijas sistēmas, novēršanu,
risināšanu un reaģēšanu uz tiem;
(b)                   
izveido sadarbības mehānismu starp
dalībvalstīm, lai nodrošinātu vienotu šīs direktīvas
piemērošanu Savienībā un vajadzības gadījumā
saskaņotu un efektīvu risku un incidentu, kas ietekmē tīklu
un informācijas sistēmas, risināšanu un reaģēšanu uz
tiem;
(c)                   
nosaka drošības prasības tirgus dalībniekiem
un valsts pārvaldes iestādēm.
3.           Drošības prasības,
kas paredzētas 14. pantā, neattiecas nedz uz
uzņēmumiem, kuri nodrošina publisko komunikāciju tīklus vai
sniedz publiski pieejamus elektronisko komunikāciju pakalpojumus
Direktīvas 2002/21/EK nozīmē un kuriem jāievēro
īpašās drošības un integritātes prasības, kas
noteiktas minētās direktīvas 13.a un 13.b pantā, nedz uz
uzticamības pakalpojumu sniedzējiem. 
4.           Šī direktīva neskar
ES tiesību aktus par kibernoziegumiem un Padomes 2008. gada
8. decembra Direktīvu 2008/114/EK par to, lai apzinātu un
noteiktu Eiropas Kritiskās infrastruktūras un novērtētu
vajadzību uzlabot to aizsardzību[32].

5.           Šī direktīva neskar
arī Eiropas Parlamenta un Padomes 1995. gada 24. oktobra
Direktīvu 95/46/EK par personu aizsardzību attiecībā uz
personas datu apstrādi un šādu datu brīvu apriti[33], Eiropas Parlamenta un Padomes
2002. gada 12. jūlija Direktīvu 2002/58/EK par personas
datu apstrādi un privātās dzīves aizsardzību
elektronisko komunikāciju nozarē un Eiropas Parlamenta un Padomes
Regulu par fizisku personu aizsardzību attiecībā uz personas
datu apstrādi un šādu datu brīvu apriti[34]. 
6.           Informācijas
apmaiņai sadarbības tīklā saskaņā ar
III nodaļu un paziņošanai par TID incidentiem saskaņā
ar 14. pantu var būt nepieciešama personas datu apstrāde.
Dalībvalsts atļauj šādu apstrādi, kas ir nepieciešama
šajā direktīvā izvirzīto sabiedrībai svarīgo
mērķu sasniegšanai, saskaņā ar Direktīvas 95/46/EK
7. pantu un Direktīvu 2002/58/EK, kā noteikts valsts
tiesību aktos.
2. pants
Obligātā
saskaņošana
Dalībvalstis
netiek kavētas pieņemt vai saglabāt spēkā noteikumus,
kas nodrošina augstāku drošības līmeni, neskarot
dalībvalstu saistības saskaņā ar Savienības
tiesību aktiem.
3. pants
Definīcijas

Šajā direktīvā piemēro
šādas definīcijas: 
(1)                   
„tīklu un informācijas sistēma” ir:
(a)         
elektronisko komunikāciju tīkls
Direktīvas 2002/21/EK nozīmē un 
(b)         
jebkura ierīce vai savstarpēji savienotu
vai saistītu ierīču kopums, no kurām viena vai
vairākas ierīces saskaņā ar programmu veic automātisku
datorizētu datu apstrādi, kā arī 
(c)         
datorizēti dati, ko a) un
b) apakšpunktā minētie elementi glabā, apstrādā,
iegūst vai sūta to darbībai, izmantošanai, aizsardzībai un
uzturēšanai;
(2)                   
„drošība” ir tīklu un informācijas
sistēmu spēja noteiktā uzticamības līmenī pretoties
nejaušiem gadījumiem vai nelikumīgām un
ļaunprātīgām darbībām, kas apdraud glabājamo
vai pārraidāmo datu un šo tīklu un informācijas
sistēmu piedāvāto vai ar to starpniecību pieejamo
saistīto pakalpojumu pieejamību, autentiskumu, integritāti un
konfidencialitāti;
(3)                   
„risks” ir jebkāds apstāklis vai
notikums, kas var negatīvi ietekmēt drošību;
(4)                   
„incidents” ir jebkāds apstāklis vai
notikums, kas faktiski negatīvi ietekmē drošību;
(5)                   
„informācijas sabiedrības pakalpojums” ir
pakalpojums Direktīvas 98/34/EK 1. panta 2. punkta
nozīmē;
(6)                   
„TID sadarbības plāns” ir plāns,
kurā noteikta organizatorisko funkciju, pienākumu un procedūru
sistēma, lai saglabātu vai atjaunotu tīklu un informācijas
sistēmu darbību, ja pastāv risks vai notiek incidents, kurš tos
ietekmē;
(7)                   
„incidenta risināšana” ir visas
procedūras, kas ļauj veikt analīzi par incidentu, to ierobežot
un reaģēt uz to;
(8)                   
„tirgus dalībnieks” ir:
(a)         
tādu informācijas sabiedrības
pakalpojumu sniedzējs, kuri ļauj sniegt citus informācijas
sabiedrības pakalpojumus un kuru nepilnīgs saraksts ir iekļauts
II pielikumā;
(b)         
tādas kritiskās infrastruktūras
apsaimniekotājs, kura ir būtiska svarīgu ekonomisko un
sabiedrisko darbību nodrošināšanai tādās jomās kā
enerģētika, transports, banku nozare, birža un veselības
aprūpe, kuru nepilnīgs saraksts ir iekļauts
II pielikumā;
(9)                   
„standarts” ir standarts, kas minēts
Regulā (ES) Nr. 1025/2012;
(10)               
„specifikācija” ir specifikācija, kas
minēta Regulā (ES) Nr. 1025/2012;
(11)               
„uzticamības pakalpojumu sniedzējs” ir
fiziska vai juridiska persona, kura sniedz jebkādu elektronisku
pakalpojumu, kas ietver elektronisko parakstu, elektronisko zīmogu,
elektronisko laika zīmogu, elektronisko dokumentu, elektronisko
piegādes pakalpojumu, tīmekļa vietņu autentifikācijas
un elektronisko sertifikātu (tostarp elektroniskā paraksta un
elektroniskā zīmoga sertifikātu) radīšanu, pārbaudi,
validāciju, apstrādi un saglabāšanu.
II
NODAĻA
VALSTU
TĪKLU UN INFORMĀCIJAS DROŠĪBAS SISTĒMAS
4. pants
Princips
Dalībvalstis savā teritorijā
saskaņā ar šo direktīvu nodrošina augstu tīklu un
informācijas sistēmu drošības līmeni.
5. pants
Valsts
TID stratēģija un valsts TID sadarbības plāns
1.           Katra dalībvalsts
pieņem valsts TID stratēģiju, kurā definēti
stratēģiskie mērķi un konkrēti politikas un
reglamentējoši pasākumi, lai panāktu un saglabātu augsta
līmeņa tīklu un informācijas drošību. Valsts TID
stratēģijā ietver jo īpaši šādus jautājumus:
(a)                   
definēti stratēģijas mērķi
un prioritātes, pamatojoties uz jaunāko risku un incidentu
analīzi;
(b)                   
pārvaldības sistēma, ar kuru
varētu sasniegt stratēģijas mērķus un
prioritātes, tostarp skaidri noteiktas vadības iestāžu un citu
attiecīgo dalībnieku funkcijas un pienākumi;
(c)                   
noteikti vispārējie pasākumi
attiecībā uz sagatavotību, reaģēšanu un atkopi,
tostarp sadarbības mehānismi starp publisko un privāto sektoru;
(d)                   
norāde par izglītības, izpratnes
veidošanas un apmācības programmām;
(e)                   
pētniecības un izstrādes plāni
un apraksts, kā šie plāni atspoguļo noteiktās
prioritātes.
2.           Valsts TID
stratēģijā ietilpst valsts TID sadarbības plāns,
kurā ievērotas vismaz šādas prasības: 
(a)                   
riska novērtēšanas plāns, kas
ļautu apzināt riskus un novērtēt iespējamo incidentu
ietekmi;
(b)                   
noteiktas dažādu plāna
īstenošanā iesaistīto dalībnieku funkcijas un
pienākumi;
(c)                   
tādu sadarbības un komunikācijas
procesu definīcija, kuri nodrošina novēršanu, atklāšanu,
reaģēšanu, labošanu un atkopi, un kuri ir modulēti
atbilstīgi brdinājumu līmenim;
(d)                   
ceļvedis par TID mācībām un
apmācībām plāna nostiprināšanai, apstiprināšanai
un testēšanai. Gūtās atziņas tiks dokumentētas un
iekļautas plāna papildinājumos. 
3.           Valsts TID
stratēģiju un valsts TID sadarbības plānu nosūta
Komisijai viena mēneša laikā pēc to pieņemšanas.
6. pants
Par
tīklu un informācijas sistēmu drošību atbildīgā
valsts kompetentā iestāde 
1.           Katra dalībvalsts
ieceļ valsts kompetento iestādi, kura atbild par tīklu un
informācijas sistēmu drošību (turpmāk „kompetentā
iestāde”).
2.                Kompetentās
iestādes uzrauga šīs direktīvas piemērošanu valsts
līmenī un palīdz nodrošināt tās konsekventu
piemērošanu visā Savienībā.
3.           Dalībvalstis nodrošina,
ka kompetentajām iestādēm ir pietiekami tehniskie, finanšu un
cilvēkresursi, lai nodrošinātu, ka tās efektīvi un
produktīvi var veikt tām uzticētos uzdevumus un
tādējādi sasniegt šīs direktīvas mērķus.
Dalībvalstis nodrošina efektīvu, produktīvu un drošu kompetento
iestāžu sadarbību, izmantojot tīklu, kas minēts
8. pantā. 
4.           Dalībvalstis nodrošina,
ka kompetentās iestādes saņem paziņojumus par incidentiem
no valsts pārvaldes iestādēm un tirgus dalībniekiem,
kā norādīts 14. panta 2. punktā, un tām tiek
piešķirtas īstenošanas un izpildes pilnvaras, kā
norādīts 15. pantā.
5.           Kompetentās
iestādes vajadzības gadījumā apspriežas un sadarbojas ar
attiecīgajām tiesībaizsardzības valsts iestādēm
un datu aizsardzības iestādēm.
6.           Katra dalībvalsts
nekavējoties paziņo Komisijai ieceltās kompetentās
iestādes nosaukumu, tās uzdevumus un visas turpmākās
izmaiņas šajā informācijā. Katra dalībvalsts publisko
savas ieceltās kompetentās iestādes nosaukumu.
7. pants
Datorapdraudējumu
reaģēšanas vienība
1.           Katra dalībvalsts
izveido datorapdraudējumu reaģēšanas vienību (turpmāk
„CERT”), kas ir atbildīga par incidentu un risku risināšanu
saskaņā ar labi definētu procesu, kurš atbilst I pielikuma
1. punktā noteiktajām prasībām. CERT var
izveidot kompetentajā iestādē.
2.           Dalībvalstis nodrošina,
ka CERT ir atbilstoši tehniskie, finanšu un cilvēkresursi, lai
tās varētu efektīvi veikt savus pienākumus, kas
izklāstīti I pielikuma 2. punktā.
3.           Dalībvalstis nodrošina,
ka CERT izmanto drošu un noturīgu komunikācijas un
informācijas infrastruktūru valsts līmenī, kas ir
saderīga un sadarbspējīga ar drošu informācijas
apmaiņas sistēmu, kas minēta 9. pantā.
4.           Dalībvalstis
informē Komisiju par CERT resursiem un pilnvarām, kā
arī par incidentu risināšanas procesu.
5.           CERT darbojas
kompetentās iestādes uzraudzībā, kura regulāri
pārskata tās resursu atbilstību, pilnvaras un efektivitāti
incidentu risināšanas procesā.
III NODAĻA
KOMPETENTO
IESTĀŽU SADARBĪBA
8. pants
Sadarbības
tīkls
1.           Kompetentās
iestādes un Komisija veido tīklu (turpmāk „sadarbības
tīkls”), kas sadarbojas tādu risku un incidentu novēršanā,
kuri ietekmē tīklu un informācijas sistēmas.
2.           Sadarbības tīkls
nodrošina pastāvīgu saziņu starp Komisiju un kompetentajām
iestādēm. Eiropas Tīklu un informācijas drošības
aģentūra (ENISA) pēc pieprasījuma palīdz
sadarbības tīklam, sniedzot savas zināšanas un
konsultācijas.
3.           Sadarbības
tīklā kompetentās iestādes:
(a)         
izplata agrīnus brīdinājumus par
riskiem un incidentiem saskaņā ar 10. pantu; 
(b)         
nodrošina saskaņotu reaģēšanu
saskaņā ar 11. pantu; 
(c)         
regulāri kopīgā tīmekļa
vietnē publicē nekonfidenciālu informāciju par
aktuālajiem agrīnajiem brīdinājumiem un saskaņotu
reaģēšanu;
(d)         
ja to pieprasa kāda dalībvalsts vai
Komisija, kopīgi apspriež un novērtē vienu vai vairākas
valsts TID stratēģijas un valsts TID sadarbības plānus, kas
minēti 5. pantā, šīs direktīvas darbības
jomā.
(e)         
ja to pieprasa kāda dalībvalsts vai
Komisija, kopīgi apspriež un novērtē CERT
efektivitāti, jo īpaši tad, ja tiek veiktas TID mācības
Savienības mērogā;
(f)           
sadarbojas un apmainās ar informāciju par
visiem attiecīgiem jautājumiem ar Eiropas kibernoziedzības
centru Eiropolā un ar citām attiecīgajām Eiropas
iestādēm, jo īpaši tādās jomās kā datu
aizsardzība, enerģētika, transports, banku nozare, biržas un
veselības aprūpe;
(g)         
savā starpā un ar Komisiju apmainās
ar informāciju un paraugpraksi un palīdz viena otrai spēju
veidošanā saistībā ar TID;
(h)         
organizē regulāras salīdzinošās
izvērtēšanas par spējām un sagatavotību;
(i)           
organizē TID mācības Savienības
līmenī un, ja nepieciešams, piedalās starptautiskās TID
mācībās.
4.           Pieņemot
īstenošanas aktus, Komisija nosaka vajadzīgo kārtību, lai
atvieglotu sadarbību starp kompetentajām iestādēm un Komisiju,
kas minēta 2. un 3. punktā. Minētos īstenošanas aktus
pieņem saskaņā ar 19. panta 2. punktā minēto
konsultēšanās procedūru.
9. pants
Droša
informācijas apmaiņas sistēma
1.           Apmaiņa ar
sensitīvu un konfidenciālu informāciju sadarbības
tīklā notiek, izmantojot drošu infrastruktūru.
2.           Komisija ir pilnvarota
pieņemt deleģētos aktus saskaņā ar 18. pantu
attiecībā uz tādu kritēriju noteikšanu, kuri
jāizpilda, lai dalībvalstij tiktu atļauts piedalīties
drošā informācijas apmaiņas sistēmā par šādiem
jautājumiem: 
(a)         
drošas un noturīgas komunikācijas un
informācijas infrastruktūras, kura ir saderīga un
sadarbspējīga ar sadarbības tīkla drošo infrastruktūru
saskaņā ar 7. panta 3. punktu, pieejamība valsts
līmenī un
(b)         
atbilstīgu tehnisko, finanšu un
cilvēkresursu un procesu pastāvēšana, lai tās
kompetentā iestāde un CERT varētu efektīvi,
produktīvi un droši piedalīties drošā informācijas
apmaiņas sistēmā saskaņā ar 6. panta
3. punktu, 7. panta 2. punktu un 7. panta 3. punktu. 
3.           Komisija, izmantojot
īstenošanas aktus, pieņem lēmumus par dalībvalstu pieeju
šai drošajai infrastruktūrai saskaņā ar kritērijiem, kas
minēti 2. un 3. punktā. Šos īstenošanas aktus pieņem
saskaņā ar 19. panta 3. punktā minēto
pārbaudes procedūru.
10. pants
Agrīnā
brīdināšana
1.           Kompetentās
iestādes vai Komisija sadarbības tīklā nodrošina
agrīno brīdināšanu par tiem riskiem un incidentiem, kas atbilst
vismaz vienam no šādiem nosacījumiem:
(a)         
tie strauji palielinās vai var strauji
palielināties pēc apjoma;
(b)         
tie pārsniedz vai var pārsniegt valsts
reaģēšanas spēju;
(c)         
tie ietekmē vai var ietekmēt vairāk
nekā vienu dalībvalsti.
2.           Agrīnajos
brīdinājumos kompetentās iestādes un Komisija paziņo
visu to rīcībā esošo attiecīgo informāciju, kas var
noderēt riska vai incidenta novērtēšanā.
3.           Pēc dalībvalsts
pieprasījuma vai pēc savas iniciatīvas Komisija var
pieprasīt dalībvalstij sniegt visu attiecīgo informāciju
par konkrētu risku vai incidentu.
4.           Ja ir aizdomas, ka riskam vai
incidentam, uz kuru attiecas agrīnā brīdināšana, ir
krimināls raksturs, kompetentās iestādes vai Komisija
informē Eiropas kibernoziedzības centru Eiropolā.
5.           Komisija ir pilnvarota
pieņemt deleģētos aktus saskaņā ar 18. pantu
attiecībā uz turpmākajiem precizējumiem par riskiem un
incidentiem, kuru gadījumā nepieciešama agrīnā
brīdināšana, kas minēta 1. punktā. 
11. pants
Saskaņota
reaģēšana
1.           Pēc agrīnās
brīdināšanas, kas minēta 10. pantā, kompetentās
iestādes pēc attiecīgās informācijas
izvērtēšanas vienojas par saskaņotu reaģēšanu
atbilstīgi Savienības TID sadarbības plānam, kas
minēts 12. pantā.
2.           Dažādos pasākumus,
kas pieņemti valsts līmenī sakarā ar saskaņotu
reaģēšanu, paziņo sadarbības tīklam.
12. pants
Savienības
TID sadarbības plāns
1.           Komisija ir pilnvarota,
izmantojot īstenošanas aktus, pieņemt Savienības TID
sadarbības plānu. Minētos īstenošanas aktus pieņem
saskaņā ar 19. panta 3. punktā minēto
pārbaudes procedūru.
2.           Savienības TID plānā
tiek noteikts:
(a)         
10. panta īstenošanas nolūkā: 
–              
formāts un procedūras attiecībā
uz kompetento iestāžu īstenotas saderīgas un
salīdzināmas informāciju iegūšanu un apmaiņu par
riskiem un incidentiem,
–              
procedūras un kritēriji sadarbības
tīkla īstenotam risku un incidentu novērtējumam.
(b)         
kārtība, kas jāievēro,
īstenojot saskaņotu reaģēšanu atbilstīgi
11. pantam, tostarp funkciju, pienākumu un sadarbības
procedūru noteikšana; 
(c)         
ceļvedis par TID mācībām un
apmācībām plāna nostiprināšanai, apstiprināšanai
un testēšanai.
(d)         
zināšanu nodošanas programma starp
dalībvalstīm saistībā ar spēju veidošanu un
savstarpēju mācīšanos; 
(e)         
programma izpratnes veidošanai un
apmācībām starp dalībvalstīm.
3.           Savienības TID
sadarbības plānu pieņem ne vēlāk kā vienu gadu
pēc šīs direktīvas stāšanās spēkā un
regulāri pārskata.
13. pants
Starptautiskā sadarbība
Neskarot
sadarbības tīkla iespēju veidot neformālu starptautisko
sadarbību, Savienība var slēgt starptautiskus nolīgumus ar
trešām valstīm vai starptautiskām organizācijām,
ļaujot tām piedalīties vai organizējot to dalību
atsevišķos sadarbības tīkla pasākumos. Šādā
nolīgumā ņem vērā vajadzību nodrošināt
pienācīgu tādu personas datu aizsardzību, kuri cirkulē
sadarbības tīklā. 
IV
NODAĻA
VALSTS
PĀRVALDES IESTĀŽU UN TIRGUS DALĪBNIEKU TĪKLU UN
INFORMĀCIJAS SISTĒMU DROŠĪBA 
14. pants
Drošības
prasības un incidentu paziņošana 
1.           Dalībvalstis nodrošina
to, ka valsts pārvaldes iestādes un tirgus dalībnieki veic
attiecīgus tehniskus un organizatoriskus pasākumus, lai
pārvaldītu to tīklu un informācijas sistēmu
drošības riskus, kurus tās kontrolē un izmanto savā
darbībā. Ņemot vērā jaunākos tehniskos
sasniegumus, ar šiem pasākumiem garantē novērtētajam riskam
atbilstīgu drošības pakāpi. Jo īpaši veic pasākumus,
lai novērstu un mazinātu tādu incidentu sekas, kas ietekmē
to tīklu un informācijas sistēmu saistībā ar to
sniegtajiem pamatpakalpojumiem, un tādējādi nodrošinātu
tādu pakalpojumu nepārtrauktību, kas ir atkarīgi no šiem tīkliem
un informācijas sistēmām.
2.           Dalībvalstis nodrošina
to, ka valsts pārvaldes iestādes un tirgus dalībnieki
paziņo kompetentajai iestādei par incidentiem, kuriem ir būtiska
ietekme uz to sniegto pamatpakalpojumu drošību.
3.           Prasības, kas noteiktas
1. un 2. punktā, attiecas uz visiem tirgus dalībniekiem, kas
sniedz pakalpojumus Eiropas Savienībā. 
4.           Kompetentā iestāde
var informēt sabiedrību vai arī prasīt, lai to izdara
valsts pārvaldes iestādes un tirgus dalībnieki, ja tā
uzskata, ka incidenta publiskošana ir sabiedrības interesēs. Kompetentā
iestāde reizi gadā iesniedz sadarbības tīklam kopsavilkuma
ziņojumu par saņemtajiem paziņojumiem un rīcību, kas
īstenota saskaņā ar šo punktu. 
5.           Komisija ir pilnvarota
pieņemt deleģētos aktus saskaņā ar 18. pantu
attiecībā uz apstākļu noteikšanu, kuros valsts
pārvaldes iestādēm un tirgus dalībniekiem ir
jāpaziņo par incidentiem.
6.           Ievērojot visus
deleģētos aktus, kas pieņemti saskaņā ar
5. punktu, kompetentās iestādes var pieņemt
pamatnostādnes un vajadzības gadījumā izdot instrukcijas
par apstākļiem, kādos valsts pārvaldes iestādēm un
tirgus dalībniekiem ir jāinformē par incidentiem.
7.           Komisija ir pilnvarota,
izmantojot īstenošanas aktus, noteikt formātus un procedūras, ko
piemēro šā panta 2. punkta vajadzībām. Šos
īstenošanas aktus pieņem saskaņā ar 19. panta
3. punktā minēto pārbaudes procedūru.
8.           Šā panta 1. un
2. punkts neattiecas uz mikrouzņēmumiem, kā noteikts
Komisijas 2003. gada 6. maija Ieteikumā 2003/361/EK par
mikrouzņēmumu, mazo un vidējo uzņēmumu definīciju[35].
15. pants
Īstenošana
un izpilde 
1.           Dalībvalstis nodrošina,
ka kompetentajām iestādēm ir visas vajadzīgās
pilnvaras, lai izmeklētu gadījumus, kad valsts pārvaldes
iestādes vai tirgus dalībnieki neveic savus 14. pantā
noteiktos pienākumus, un to ietekmi uz tīklu un informācijas
sistēmu drošību.
2.           Dalībvalstis nodrošina,
ka kompetentās iestādes ir pilnvarotas pieprasīt tirgus
dalībniekiem un valsts pārvaldes iestādēm:
(a)         
sniegt informāciju, kas vajadzīga
tīklu un informācijas sistēmu drošības
novērtēšanai, tostarp informēt par dokumentētu
drošības politiku;
(b)         
īstenot drošības revīziju, ko veic
kvalificēta neatkarīga struktūra vai valsts iestāde, un
darīt tās rezultātus pieejamus kompetentajai iestādei. 
3.           Dalībvalstis nodrošina,
ka kompetentās iestādes ir pilnvarotas izdot saistošas instrukcijas
tirgus dalībniekiem un valsts pārvaldes iestādēm. 
4.           Kompetentās
iestādes paziņo tiesībaizsardzības iestādēm par
incidentiem, par kuru kriminālo raksturu rodas aizdomas.
5.           Kompetentās
iestādes strādā ciešā sadarbībā ar personas datu
aizsardzības iestādēm, risinot incidentus, kuru rezultātā
notiek personas datu aizsardzības pārkāpumi.
6.           Dalībvalstis nodrošina,
ka visus pienākumus, kas uzticēti valsts pārvaldes
iestādēm un tirgus dalībniekiem saskaņā ar šo
nodaļu, var pārsūdzēt tiesā.
16. pants
Standartizācija
1.           Lai nodrošinātu 14. panta
1. punkta vienādu īstenošanu, dalībvalstis veicina
tādu standartu un/vai specifikāciju izmantošanu, kas attiecas uz
tīklu un informācijas drošību. 
2.           Komisija, izmantojot
īstenošanas aktus, izveido 1. punktā minēto standartu
sarakstu. Šo sarakstu publicē Eiropas Savienības
Oficiālajā Vēstnesī. 
V
NODAĻA
NOBEIGUMA
NOTEIKUMI
17. pants
Sankcijas
1.           Dalībvalstis paredz
noteikumus par sankcijām, kas piemērojamas par to valsts noteikumu
pārkāpumiem, kuri pieņemti saskaņā ar šo
direktīvu, un veic visus vajadzīgos pasākumus, lai
nodrošinātu minēto sankciju īstenošanu. Paredzētajām
sankcijām jābūt efektīvām, samērīgām un
preventīvām. Dalībvalstis paziņo par šiem noteikumiem
Komisijai vēlākais līdz šīs direktīvas
transponēšanas dienai un nekavējoties paziņo tai par jebkuriem
turpmākiem grozījumiem, kas šos noteikumus ietekmē.
2.           Dalībvalstis nodrošina,
ka tad, ja drošības incidents ir saistīts ar personas datiem,
paredzētās sankcijas atbilst sankcijām, kas noteiktas Eiropas
Parlamenta un Padomes Regulā par fizisku personu aizsardzību
attiecībā uz personas datu apstrādi un šādu datu brīvu
apriti[36].
18. pants
Deleģēšanas
īstenošana
1.           Pilnvaras pieņemt
deleģētos aktus Komisijai piešķir, ievērojot šā panta
nosacījumus.
2.           Pilnvaras pieņemt
deleģētos aktus, kas minētas 9. panta 2. punktā,
10. panta 5. punktā un 14. panta 5. punktā, tiek
piešķirtas Komisijai. Komisija sagatavo ziņojumu par pilnvaru
deleģēšanu vēlākais deviņus mēnešus pirms piecu
gadu laikposma beigām. Pilnvaru deleģējumu automātiski
pagarina uz tāda paša ilguma laikposmiem, ja vien Eiropas Parlaments vai
Padome neiebilst pret šādu pagarinājumu vēlākais trīs
mēnešus pirms katra laikposma beigām.
3.           Eiropas Parlaments vai Padome
jebkurā brīdī var atsaukt 9. panta 2. punktā,
10. panta 5. punktā un 14. panta 5. punktā
minēto pilnvaru deleģējumu. Ar lēmumu par atsaukšanu
izbeidz tajā norādīto pilnvaru deleģēšanu. Lēmums
stājas spēkā nākamajā dienā pēc tā publicēšanas
Eiropas Savienības Oficiālajā Vēstnesī vai
vēlākā dienā, kas tajā norādīta. Tas
neietekmē spēkā esošo deleģēto aktu spēkā
esību.
4.           Tiklīdz Komisija
pieņem deleģēto aktu, tā par to paziņo vienlaikus
Eiropas Parlamentam un Padomei.
5.           Saskaņā ar
9. panta 2. punktu, 10. panta 5. punktu un 14. panta
5. punktu pieņemtie deleģētie akti stājas
spēkā tikai tad, ja divos mēnešos no dienas, kad minētais
akts paziņots Eiropas Parlamentam un Padomei, ne Eiropas Parlaments, ne
Padome nav izteikuši iebildumus, vai ja pirms minētā laikposma
beigām gan Eiropas Parlaments, gan Padome ir informējuši Komisiju par
savu lēmumu neizteikt iebildumus. Pēc Eiropas Parlamenta vai Padomes
iniciatīvas šo periodu pagarina par diviem mēnešiem.
19. pants
Komitejas
procedūra
1.           Komisijai palīdz
komiteja (Tīklu un informācijas drošības komiteja).
Minētā komiteja ir komiteja Regulas (ES) Nr. 182/2011
izpratnē.
2.           Ja ir atsauce uz šo punktu,
piemēro Regulas (ES) Nr. 182/2011 4. pantu.
3.           Ja ir atsauce uz šo punktu,
piemēro Regulas (ES) Nr. 182/2011 5. pantu.
20. pants
Pārskatīšana

Komisija periodiski pārskata šīs
direktīvas darbību un iesniedz ziņojumu Eiropas Parlamentam un
Padomei. Pirmo ziņojumu iesniedz ne vēlāk kā trīs
gadus pēc transponēšanas datuma, kas minēts 21. pantā.
Šajā nolūkā Komisija var prasīt, lai dalībvalstis tai
sniegtu informāciju bez liekas kavēšanās. 
21. pants
Transponēšana
1.           Dalībvalstis
vēlākais [pusotru gadu pēc dienas, kurā pieņemta
direktīva,] pieņem un publicē normatīvos un
administratīvos aktus, kas vajadzīgi, lai izpildītu šīs
direktīvas prasības. Dalībvalstis tūlīt dara
zināmu Komisijai minēto noteikumu tekstu.
Tās piemēro minētos noteikumus no
[pusotru gadu pēc pieņemšanas].
Kad dalībvalstis pieņem minētos
aktus, tajos iekļauj atsauci uz šo direktīvu, vai arī šādu
atsauci pievieno to oficiālajai publikācijai. Dalībvalstis
nosaka, kā izdarāma šāda atsauce.
2.           Dalībvalstis dara
Komisijai zināmus savu tiesību aktu galvenos noteikumus, ko tās
pieņem jomā, uz kuru attiecas šī direktīva. 
22. pants
Stāšanās spēkā
Šī
direktīva stājas spēkā [divdesmitajā] dienā
pēc tās publicēšanas Eiropas Savienības
Oficiālajā Vēstnesī.
23. pants
Adresāti
Šī
direktīva ir adresēta dalībvalstīm.
Briselē, 
Eiropas Parlamenta vārdā —                       Padomes
vārdā —
priekšsēdētājs                                                priekšsēdētājs
I PIELIKUMS
Datorapdraudējumu reaģēšanas vienības (CERT)
pienākumi un uzdevumi
CERT pienākumus un uzdevumus
atbilstīgi un skaidri nosaka un atbalsta valstu politika un/vai
regulējums. Tie iekļauj šādus elementus:
(1)                   
CERT pienākumi:
(a)                   
CERT nodrošina tās
komunikāciju pakalpojumu pieejamību, novēršot atsevišķu
informācijas ķēdes punktu kļūdainu darbību, un
tām ir vairāki saziņas līdzekļi, kas ļauj ar
tām sazināties un nodrošina saziņu ar citiem. Turklāt
saziņas kanāli ir skaidri norādīti un labi zināmi
attiecīgām personām un sadarbības partneriem.
(b)                   
CERT īsteno un
pārvalda drošības pasākumus, lai nodrošinātu savas saņemtās
un apstrādātās informācijas konfidencialitāti,
integritāti, pieejamību un autentiskumu.
(c)                   
CERT biroji un
izmantotās informācijas sistēmas atrodas drošās
vietās.
(d)                   
izveido pakalpojumu vadības kvalitātes
sistēmu, lai pārraudzītu Eiropas CERT darbību un nodrošinātu
stabilu uzlabojumu procesu. Tā balstās uz skaidri definētiem
rādītājiem, kuros iekļauti drošības līmeņi
un galvenie darbības rādītāji.
(e)                   
Darbības nepārtrauktība:
–              
CERT ir
jāaprīko ar atbilstīgu sistēmu pieprasījumu
pārvaldībai un novirzīšanai, lai atvieglotu nodošanu, 
–              
CERT ir pietiekams
skaits darbinieku, lai nodrošinātu pieejamību jebkurā
brīdī,
–              
CERT izmanto
infrastruktūru, kurai ir nodrošināta nepārtrauktība.
Šajā nolūkā CERT tiek izveidotas dublējošās
sistēmas un rezerves darba telpa, lai nodrošinātu pastāvīgu
piekļuvi sakaru līdzekļiem. 
(2)                   
CERT uzdevumi
(a)                   
CERT uzdevumos ietilpst
vismaz šādi uzdevumi: 
–              
incidentu uzraudzība valsts līmenī,
–              
agrīnās brīdināšanas,
brīdināšanas, paziņojumu un informācijas izplatīšanas
nodrošināšana ieinteresētajām personām par riskiem un
incidentiem,
–              
reaģēšana uz incidentiem,
–              
dinamiskas risku un incidentu analīzes un
situācijas apzināšanas nodrošināšana,
–              
plašas sabiedrības informētības
sekmēšana par riskiem, kas saistīti ar tiešsaistes
darbībām,
–              
kampaņu organizēšana par TID;
(b)                   
CERT izveido
sadarbību ar privāto sektoru.
(c)                   
Lai atvieglotu sadarbību, CERT veicina
arī kopīgas vai standartizētas prakses ieviešanu un izmantošanu
attiecībā uz: 
–              
incidentu un risku risināšanas
procedūrām,
–              
incidentu, risku un informācijas
klasifikācijas shēmām,
–              
rādītāju taksonomiju,
–              
informācijas apmaiņas formātiem par
riskiem, incidentiem un sistēmu nosaukumu noteikumiem.
II PIELIKUMS
Tirgus
dalībnieku saraksts
Minēts
3. panta 8. punkta a) apakšpunktā:
1. e-tirdzniecības platformas;
2. interneta maksājumu vārtejas;
3. sociālie tīkli; 
4. meklētājprogrammas;
5. mākoņdatošanas pakalpojumi;
6. lietotņu veikali.
Minēts 3. panta 8. punkta
b) apakšpunktā:
1. Enerģētika:
–              
elektroenerģijas un gāzes
piegādātāji;
–              
elektroenerģijas un/vai gāzes sadales
sistēmu operatori un mazumtirgotāji galapatērētājiem; 
–              
dabasgāzes pārvades sistēmas
operatori, uzglabāšanas operatori un sašķidrinātas
dabasgāzes operatori; 
–              
elektroenerģijas pārvades sistēmas
operatori;
–              
naftas pārvadi un naftas uzglabāšana;
–              
elektroenerģijas un gāzes tirgus dalībnieki;
–               
naftas un dabasgāzes ražošanas
operatori, pārstrādes un attīrīšanas iekārtas.
2. Transports: 
–              
gaisa pārvadātāji (kravas un
pasažieru gaisa pārvadājumi);
–              
jūras pārvadātāji (jūras
un piekrastes ūdeņu pasažieru pārvadājumu
uzņēmumi un jūras un piekrastes ūdeņu kravas
pārvadājumu uzņēmumi);
–              
dzelzceļš (infrastruktūras
pārvaldītāji, integrētie uzņēmumi un
dzelzceļa pārvadājumu operatori); 
–              
lidostas; 
–              
ostas;
–              
satiksmes vadības kontroles operatori;
–              
papildu loģistikas pakalpojumi
(a) noliktavu un uzglabāšanas pakalpojumi, b) kravu iekraušana
un izkraušana un c) citas transporta palīgdarbības). 
3. Banku nozare: kredītiestādes
saskaņā ar Direktīvas 2006/48/EK 4. panta 1. punktu. 
4. Finanšu tirgus infrastruktūras: biržas
un centrālas mijieskaita darījumu starpniekiestādes.
5.
Veselības aprūpes nozare: veselības aprūpes iestādes
(tostarp slimnīcas un privātas klīnikas) un citas
struktūras, kas iesaistītas veselības aprūpes
nodrošināšanā.
TIESĪBU AKTA PRIEKŠLIKUMA
FINANŠU PĀRSKATS
1.           PRIEKŠLIKUMA/INICIATĪVAS KONTEKSTS 
              1.1.    Priekšlikuma/iniciatīvas nosaukums 
              1.2.    Attiecīgās
politikas joma(s) ABM/ABB struktūrā
              1.3.    Priekšlikuma/iniciatīvas
būtība 
              1.4.    Mērķi

              1.5.    Priekšlikuma/iniciatīvas
pamatojums 
              1.6.    Ilgums
un finansiālā ietekme 
              1.7.    Paredzētie
pārvaldības veidi 
2.           PĀRVALDĪBAS PASĀKUMI 
              2.1.    Uzraudzības
un ziņošanas noteikumi 
              2.2.    Pārvaldības
un kontroles sistēma 
              2.3.    Krāpšanas
un pārkāpumu apkarošanas pasākumi 
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME 
              3.1.    Attiecīgās
daudzgadu finanšu shēmas izdevumu kategorijas un budžeta izdevumu
pozīcijas 
              3.2.    Paredzamā
ietekme uz izdevumiem 
              3.2.1. Paredzamās
ietekmes uz izdevumiem kopsavilkums 
              3.2.2. Paredzamā
ietekme uz darbības apropriācijām 
              3.2.3. Paredzamā
ietekme uz administratīvajām apropriācijām
              3.2.4. Saderība ar
kārtējo daudzgadu finanšu shēmu
              3.2.5. Trešo personu
dalība finansējumā 
              3.3.    Paredzamā ietekme uz
ieņēmumiem
TIESĪBU
AKTA PRIEKŠLIKUMA FINANŠU PĀRSKATS
1.           PRIEKŠLIKUMA/INICIATĪVAS KONTEKSTS 
1.1.        Priekšlikuma/iniciatīvas
nosaukums 
Priekšlikums
Eiropas Parlamenta un Padomes direktīvai par pasākumiem, kas
nodrošinātu augsta līmeņa tīklu un informācijas
drošību visā Savienībā
1.2.        Attiecīgās
politikas jomas ABM/ABB struktūrā[37] 
- 09
– komunikāciju tīkli, saturs un tehnoloģijas
1.3.        Priekšlikuma/iniciatīvas
būtība 
ý Priekšlikums/iniciatīva
attiecas uz jaunu darbību 
¨ Priekšlikums/iniciatīva
attiecas uz jaunu darbību, pamatojoties uz izmēģinājuma
projektu/sagatavošanas darbību[38]

¨ Priekšlikums/iniciatīva
attiecas uz esošas darbības pagarināšanu 
¨ Priekšlikums/iniciatīva
attiecas uz darbību, kas pārveidota jaunā darbībā 
1.4.        Mērķi
1.4.1.     Komisijas daudzgadu
stratēģiskie mērķi, kurus plānots sasniegt ar
priekšlikumu/iniciatīvu 
Šī
direktīvas priekšlikuma mērķis ir nodrošināt vienādi
augsta līmeņa tīklu un informācijas drošību (TID)
visā ES. 
1.4.2.     Konkrētie mērķi
un attiecīgās ABM/ABB darbības 
Priekšlikumā
paredzēti pasākumi, kas nodrošinātu vienādi augsta
līmeņa tīklu un informācijas drošību visā
Savienībā.
Konkrētie
mērķi ir: 
1.       Dalībvalstīs
ieviest minimālo TID līmeni un tādējādi uzlabot
vispārējo sagatavotības un reaģēšanas līmeni. 
2.       ES
līmenī uzlabot sadarbību TID jautājumos, lai efektīvi
apkarotu pārrobežu incidentus un apdraudējumus. Tiks izveidota droša
informācijas apmaiņas infrastruktūra, lai kompetentās
iestādes varētu apmainīties ar sensitīvu un
konfidenciālu informāciju.
3.       Izveidot
riska pārvaldības kultūru un uzlabot informācijas
apmaiņu starp privāto un publisko sektoru. 
Attiecīgās ABM/ABB darbības
Direktīva
attiecas uz struktūrvienībām (uzņēmumiem un
organizācijām, tostarp dažiem MVU) dažādās nozarēs
(enerģētika, transports, kredītiestādes un biržas,
veselības aprūpe un galveno interneta pakalpojumu
nodrošinātāji), kā arī valsts pārvaldes
iestādēm. Tajā reglamentēts jautājums par saikni ar
tiesībaizsardzību un datu aizsardzību, un TID aspektiem
ārējās attiecībās.
- 09
– komunikāciju tīkli, saturs un tehnoloģijas
- 02
– uzņēmējdarbība
- 32
– enerģētika
- 06
– mobilitāte un transports
- 17
– veselības un patērētāju aizsardzība
- 18
– iekšlietas
- 19
– ārējās attiecības
- 33
– tiesiskums
- 12
– iekšējais tirgus
1.4.3.     Paredzamie rezultāti un
ietekme
Norādīt,
kāda ir priekšlikuma/iniciatīvas iecerētā ietekme uz
finansējuma saņēmējiem/mērķgrupām.
Būtiski
uzlabotos ES patērētāju, uzņēmumu un valdību
aizsardzība pret TID incidentiem, apdraudējumiem un riskiem.
Plašāka
informācija izklāstīta šim tiesību akta priekšlikumam
pievienotā Komisijas dienestu darba dokumenta „Ietekmes
novērtējums” 8.2. iedaļā (otrā risinājuma
ietekme – regulatīvā pieeja). 
1.4.4.     Rezultātu un ietekmes
rādītāji 
Norādīt
priekšlikuma/iniciatīvas īstenošanas uzraudzībā
izmantojamos rādītājus.
Uzraudzības
un novērtēšanas rādītāji izklāstīti ietekmes
novērtējuma 10. iedaļā. 
1.5.        Priekšlikuma/iniciatīvas
pamatojums 
1.5.1.     Īstermiņa vai
ilgtermiņa vajadzības 
Katrai
dalībvalstij būtu jāievieš:
-
valsts TID stratēģija;
-
TID sadarbības plāns;
-
par TID atbildīgā valsts kompetentā iestāde; un
-
Datorapdraudējumu reaģēšanas vienība (CERT)
ES
līmenī dalībvalstīm būtu jāsadarbojas, izmantojot
tīklu. 
Valsts
pārvaldes iestādēm un galvenajiem privātā sektora
dalībniekiem būtu jāveic TID riska pārvaldība un
jāziņo kompetentajām iestādēm par TID incidentiem,
kuriem ir būtiska ietekme. 
1.5.2.     ES iesaistīšanās
pievienotā vērtība
Ņemot
vērā TID pārrobežu raksturu, atšķirības
attiecīgajos tiesību aktos un politikā uzņēmumiem rada
šķērsli, liedzot tiem darboties vairākās valstīs un
panākt apjomradītus ietaupījumus pasaules mērogā.
Neiejaukšanās ES līmenī radītu situāciju, kad katra
dalībvalsts rīkotos atsevišķi, neņemot vērā
tīklu un informācijas sistēmu savstarpēju atkarību. 
Tāpēc
izvirzītos mērķus var labāk sasniegt ES līmenī,
nevis atsevišķās dalībvalstīs.
1.5.3.     Līdzīgas
līdzšinējās pieredzes rezultātā gūtās
atziņas
Priekšlikuma
izstrādē ir izmantota analīze, saskaņā ar kuru
secināts, ka jāievieš regulatīvie pienākumi, lai
radītu vienlīdzīgus konkurences apstākļus un
novērstu pašreizējās likumdošanas nepilnības. Šajā
jomā, izmantojot pilnībā brīvprātīgo pieeju,
sadarbība izveidojusies tikai to nedaudzo dalībvalstu starpā,
kurās ir augsta līmeņa spējas. 
1.5.4.     Saderība un
iespējamā sinerģija ar citiem attiecīgajiem instrumentiem
Priekšlikums
ir pilnībā saderīgs ar Eiropas digitalizācijas programmu
Eiropai un attiecīgi ar stratēģiju „Eiropa 2020”. Tas
arī atbilst ES tiesiskajam regulējumam par elektroniskajām
komunikācijām, ES direktīvai par Eiropas kritisko
infrastruktūru un ES Datu aizsardzības direktīvai, un papildina
šos aktus.
Priekšlikums
pievienots Komisijas paziņojumam par Eiropas kiberdrošības
stratēģiju, ko sagatavojusi Komisija un Savienības Augstā
pārstāve ārlietās un drošības politikas
jautājumos, un ir tā būtiska sastāvdaļa.
1.6.        Ilgums un
finansiālā ietekme 
–     
¨ Ierobežota ilguma priekšlikums/iniciatīva 
–     
¨  Priekšlikuma/iniciatīvas darbības laiks:
[DD.MM.]GGGG.–[DD.MM.]GGGG. 
–     
¨  Finansiālā ietekme: GGGG.– GGGG. 
–     
ý Beztermiņa priekšlikums/iniciatīva
–     
Transponēšanas periods sāksies uzreiz
pēc pieņemšanas (saskaņā ar aplēsēm
2015. gadā) un ilgs 18 mēnešus. Tomēr direktīvas
īstenošana tiks sākta pēc tās pieņemšanas, un
saskaņa ar to būs jāizveido droša infrastruktūra, veicinot
dalībvalstu sadarbību.
–     
Pēc tam turpinās normāla
darbība.
1.7.        Paredzētie
pārvaldības veidi[39] 
–     
ý Komisijas īstenota centralizēta tieša pārvaldība 
–     
ý Centralizēta netieša pārvaldība, izpildes uzdevumus
deleģējot:
–     
¨izpildaģentūrām 
–     
x Kopienu izveidotām struktūrām[40] 
–     
¨  valstu publiskā sektora struktūrām vai
struktūrām, kas veic valsts pārvaldes uzdevumus 
–     
¨  personām, kurām ir uzticēts veikt īpašas
darbības saskaņā ar Līguma par Eiropas Savienību
V sadaļu un kuras ir noteiktas attiecīgā pamataktā
Finanšu regulas 49. panta nozīmē 
–     
¨ Dalīta pārvaldība ar dalībvalstīm 
–     
¨ Decentralizēta pārvaldība kopā ar trešām
valstīm 
–     
¨ Pārvaldība kopā ar starptautiskām
organizācijām, tostarp Eiropas Kosmosa aģentūru
Ja norādīti
vairāki pārvaldības veidi, sniedziet papildu informāciju
iedaļā „Piezīmes”.
Piezīmes

Kopienu
izveidota decentralizēta aģentūra ENISA var
palīdzēt dalībvalstīm un Komisijai direktīvas
īstenošanā, pamatojoties uz savām pilnvarām un to resursu
pārcelšanu, kuri minētajai aģentūrai paredzēti
atbilstīgi DFS 2014.–2020. gadam.
2.           PĀRVALDĪBAS PASĀKUMI 
2.1.        Uzraudzības un
ziņošanas noteikumi 
Norādīt
periodiskumu un nosacījumus.
Komisija
regulāri pārskatīs direktīvas darbību un iesniegs
ziņojumus Eiropas Parlamentam un Padomei. 
Komisija
arī izvērtēs, vai dalībvalstīs direktīva
transponēta pareizi.
EISI
priekšlikumā paredzēta arī iespēja izvērtēt
projektu izpildes metodes un to īstenošanas ietekmi, lai
novērtētu, vai ir sasniegti mērķi, ieskaitot
mērķus, kas skar vides aizsardzību.
2.2.        Pārvaldības un
kontroles sistēma 
2.2.1.     Apzinātie riski 
-
Novēlota projekta īstenošana saistībā ar drošas
infrastruktūras izveidi
2.2.2.     Paredzētās kontroles
metodes 
Nolīgumos
un lēmumos, ar ko īsteno darbības saskaņā ar EISI,
tiks paredzēta uzraudzība un finanšu kontrole, ko veic Komisija vai
Komisijas pilnvarots pārstāvis, kā arī revīzijas, ko
veic Revīzijas palāta, pārbaudes uz vietas, ko veic Eiropas Birojs
krāpšanas apkarošanai (OLAF).
2.2.3.     Kontroļu izmaksas un
ieguvumi un iespējamais neatbilstību līmenis
Ex ante un ex post kontroles, kas
balstītas uz riskiem, un iespējas veikt pārbaudes uz vietas
nodrošinās, ka kontroles izmaksas ir samērīgas. 
2.3.        Krāpšanas un
pārkāpumu apkarošanas pasākumi 
Norādīt
esošos vai plānotos novēršanas un aizsardzības pasākumus.
Komisija
veic atbilstošus pasākumus, lai nodrošinātu, ka, īstenojot
saskaņā ar šo direktīvu finansētas darbības,
Savienības finansiālās intereses tiek aizsargātas,
piemērojot aizsargpasākumus pret krāpšanu, korupciju un
jebkādām citām nelikumīgām darbībām, veicot
efektīvas pārbaudes un, ja ir atklāti pārkāpumi, atgūstot
nepamatoti izmaksātās summas un attiecīgā
gadījumā piemērojot iedarbīgus, samērīgus un
preventīvus sodus.
Komisijai
vai tās pārstāvjiem un Revīzijas palātai ir
tiesības, pārbaudot dokumentus un veicot pārbaudes uz vietas,
revidēt visus dotāciju saņēmējus,
līgumslēdzējus un apakšuzņēmējus, kuri šīs
programmas ietvaros ir saņēmuši Savienības līdzekļus.
Eiropas
Birojs krāpšanas apkarošanai (OLAF) var veikt inspekcijas un
pārbaudes uz vietas attiecībā uz uzņēmējiem, uz
kuriem tieši vai netieši attiecas šāds finansējums, saskaņā
ar Regulā (Euratom, EK) Nr. 2185/96 noteiktajām
procedūrām, lai noteiktu, vai saistībā ar dotāciju
līgumu vai dotāciju lēmumu, vai līgumu, kas attiecas uz
Savienības finansējumu, ir notikusi krāpšana, korupcija vai
jebkādas citas nelikumīgas darbības, kas ietekmē
Savienības finansiālās intereses.
Neskarot
iepriekš minētos punktus, sadarbības nolīgumos ar trešām
valstīm un starptautiskām organizācijām, dotāciju
nolīgumos, dotāciju lēmumos un līgumos, kas izriet no
šīs regulas īstenošanas, nepārprotami nosaka Komisijas,
Revīzijas palātas un OLAF pilnvaras veikt šādas revīzijas,
inspekcijas un pārbaudes uz vietas. 
EISI
paredzēts, ka dotāciju un iepirkumu līgumu pamatā būs
standarta modeļi, kuros būs izklāstīti
vispārpiemērojamie krāpšanas apkarošanas pasākumi.
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME 
3.1.        Attiecīgās
daudzgadu finanšu shēmas izdevumu kategorijas un budžeta izdevumu
pozīcijas 
·      Esošās budžeta izdevumu pozīcijas 
Sarindotas pa
daudzgadu finanšu shēmas izdevumu kategorijām un budžeta
pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas 
 Numurs [Izdevumu kategorija……………...……….] || Dif./nedif. ([41])   || no EBTA valstīm[42]   || no kandidātvalstīm[43]   || no trešām valstīm || Finanšu regulas 18. panta 1. punkta aa) apakšpunkta nozīmē 
   || 09 03 02          sekmēt valstu publisko tiešsaistes pakalpojumu starpsavienojumus un sadarbspēju, kā arī piekļuvi šādiem tīkliem || Dif. || NĒ || NĒ || NĒ || NĒ 
·      No jauna veidojamās budžeta pozīcijas (nepiemēro)
Sarindotas pa daudzgadu finanšu shēmas izdevumu
kategorijām un budžeta pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas 
 Numurs [Izdevumu kategorija...............................….] || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē 
   || [XX.YY.YY.YY]   ||   || JĀ/NĒ || JĀ/NĒ || JĀ/NĒ || JĀ/NĒ 
3.2.        Paredzamā ietekme uz
izdevumiem 
3.2.1.     Paredzamās ietekmes uz
izdevumiem kopsavilkums 
Miljonos EUR (3 zīmes aiz komata)
 Daudzgadu finanšu shēmas izdevumu kategorija: || 1 || Gudra un iekļaujoša izaugsme 
 ĢD: <…….> ||   ||   || 2015*[44] || 2016. gads || 2017. gads || 2018. gads || Nākamie gadi (2019–2021) un turpmāk || KOPĀ 
  Darbības apropriācijas ||   ||   ||   ||   ||   ||   ||   ||   
 09 03 02 || Saistības || (1) || 1,250** || 0,000 ||   ||   ||   ||   ||   || 1,250 
 Maksājumi || (2) || 0,750 || 0,250 || 0,250 ||   ||   ||   ||   || 1,250 
 Administratīvās apropriācijas, kas tiek finansētas no konkrētu programmu piešķīrumiem[45]   || 0,000 ||   ||   ||   ||   ||   ||   || 0,000 
 Budžeta pozīcijas numurs ||   || (3) || 0,000 ||   ||   ||   ||   ||   ||   || 0,000 
 KOPĀ — <…….> ĢD apropriācijas || Saistības || =1+1a +3 || 1,250 || 0,000 ||   ||   ||   ||   ||   || 1,250 
 Maksājumi || =2+2a +3 || 0,750 || 0,250 || 0,250 ||   ||   ||   ||   || 1,250 
  KOPĀ — Darbības apropriācijas || Saistības || (4) || 1,250 || 0,000 ||   ||   ||   ||   ||   || 1,250 
 Maksājumi || (5) || 0,750 || 0,250 || 0,250 ||   ||   ||   ||   || 1,250 
  KOPĀ — Administratīvās apropriācijas, kas tiek finansētas no konkrētu programmu piešķīrumiem || (6) || 0,000 ||   ||   ||   ||   ||   ||   ||   
 KOPĀ — Daudzgadu finanšu shēmas 1. IZDEVUMU KATEGORIJAS apropriācijas || Saistības || =4+ 6 || 1,250 || 0,000 ||   ||   ||   ||   ||   || 1,250 
 Maksājumi || =5+ 6 || 0,750 || 0,250 || 0,250 ||   ||   ||   ||   || 1,250 
* Precīzs termiņš būs
atkarīgs no tā, kurā datumā likumdevēja iestāde
pieņems priekšlikumu (t.i., ja direktīva tiks apstiprināta
2014. gadā, pašreizējās infrastruktūras
pielāgošana sāktos 2015. gadā, bet citos gadījumos
vienu gadu vēlāk).
** Ja dalībvalstis izvēlas izmantot
pašreizējo infrastruktūru un pielāgošanas vienreizējās
izmaksas segt no ES budžeta, kā skaidrots 1.4.3. un 1.7. punktā,
tad saskaņā ar aplēsēm izmaksas tīkla
pielāgošanai, lai atbalstītu dalībvalstu sadarbību
saskaņā ar direktīvas III nodaļu (agrīnā
brīdināšana, saskaņota reaģēšana utt.), ir
EUR 1 250 000. Šī summa ir nedaudz lielāka par
ietekmes novērtējumā minēto („aptuveni 1 miljons
euro”), jo šajā gadījumā precīzāk
aprēķināti šādai infrastruktūrai vajadzīgie
pamatelementi. Vajadzīgie pamatelementi un ar tiem saistītās
izmaksas aprēķinātas atbilstīgi Kopīgā
pētniecības centra aplēsēm, pamatojoties uz tā
pieredzi līdzīgu sistēmu izstrādāšanā citās
jomās, piemēram, sabiedrības veselības jomā, un šim
aprēķinam vajadzētu būt šādam: TID paredzēta
ātrās brīdināšanas un paziņojumu sistēma
(EUR 275 000); informācijas apmaiņas platforma
(EUR 400 000); agrīnās brīdināšanas un
reaģēšanas sistēma (EUR 275 000); ārkārtas
situāciju centrs (EUR 300 000); kopējā summa ir
EUR 1 250 000. Sīkāku īstenošanas plānu
paredzēts iekļaut topošajā priekšizpētē, kas tiek
veikta saskaņā ar konkrētu līgumu „SMART 2012/0010”,
proti, „priekšizpētes un sagatavošanās darbības, lai
īstenotu Eiropas Agrīnās brīdināšanas un
reaģēšanas sistēmu pret kiberuzbrukumiem un infrastruktūras
darbības pārrāvumiem”.
Gadījumā, ja priekšlikums/iniciatīva
ietekmē vairākas izdevumu kategorijas         
  KOPĀ — Darbības apropriācijas || Saistības || (4) || 0,000 || 0,000 ||   ||   ||   ||   ||   ||   
 Maksājumi || (5) || 0,000 || 0,000 ||   ||   ||   ||   ||   ||   
  KOPĀ — Administratīvās apropriācijas, kas tiek finansētas no konkrētu programmu piešķīrumiem || (6) || 0,000 || 0,000 ||   ||   ||   ||   ||   ||   
 KOPĀ — Daudzgadu finanšu shēmas 1.–4. IZDEVUMU KATEGORIJAS apropriācijas (Pamatsumma) || Saistības || =4+ 6 || 1,250 || 0,000 ||   ||   ||   ||   ||   || 1,250 
 Maksājumi || =5+ 6 || 0,750 || 0,250 || 0,250 ||   ||   ||   ||   || 1,250 
 Daudzgadu finanšu shēmas izdevumu kategorija || 5 || „Administratīvie izdevumi” 
Miljonos EUR (3 zīmes aiz komata)
   ||   ||   || 2015. gads || 2016. gads || 2017. gads || 2018. gads || Nākamie gadi (2019–2021) un turpmāk || KOPĀ 
 CNECT ĢD || 
  Cilvēkresursi || 0,572 || 0,572 || 0,572 || 0,572 || 0,572 || 0,572 || 0,572 || 4,004 
  Pārējie administratīvie izdevumi || 0,318 || 0,118 || 0,318 || 0,118 || 0,318 || 0,118 || 0,118 || 1,426 
 KOPĀ — CNECT ĢD || Apropriācijas || 0,890 || 0,690 || 0,890 || 0,690 || 0,890 || 0,690 || 0,690 || 5,430 
 KOPĀ — Daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa) || 0,890 || 0,690 || 0,890 || 0,690 || 0,890 || 0,690 || 0,690 || 5,430 
Miljonos EUR (3 zīmes aiz komata)
   ||   ||   || 2015. gads[46] || 2016. gads || 2017. gads || 2018. gads || Nākamie gadi (2019–2021) un turpmāk || KOPĀ 
 KOPĀ — Daudzgadu finanšu shēmas 5. IZDEVUMU KATEGORIJAS apropriācijas || Saistības || 2,140 || 0,690 || 0,890 || 0,690 || 0,890 || 0,690 || 0,690 || 6,680 
 Maksājumi || 1,640 || 0,940 || 1,140 || 0,690 || 0,890 || 0,690 || 0,690 || 6,680 
3.2.2.     Paredzamā ietekme uz
darbības apropriācijām 
–     
¨ Priekšlikums/iniciatīva neparedz darbības apropriāciju
izmantošanu 
–     
þ Priekšlikums/iniciatīva paredz darbības apropriāciju
izmantošanu šādā veidā:
–     
Saistību
apropriācijas miljonos EUR (3 zīmes aiz komata)
 Norādīt mērķus un rezultātus   ò ||   ||   || 2015.  gads* || 2016.  gads || 2017.  gads || 2018.  gads || Nākamie gadi (2019–2021) un turpmāk || KOPĀ 
 REZULTĀTI 
 Rezultāta veids[47] || Rezultātu vidējās izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Kopējais rezultātu daudzums || Kopējās izmaksas 
 KONKRĒTAIS MĒRĶIS NR. 2[48] Droša informācijas apmaiņas infrastruktūra ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultāts || Infrastruktūraspielāgošana ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Starpsumma — konkrētais mērķis Nr. 2 || 1 || 1.250** ||   ||   ||   ||   ||   ||   ||   ||   ||   ||   ||   ||   || 1 || 1.250 
 KOPĒJĀS IZMAKSAS ||   || 1.250 ||   ||   ||   ||   ||   ||   ||   ||   ||   ||   ||   ||   ||   || 1.250 
* Precīzs termiņš būs
atkarīgs no tā, kurā datumā likumdevēja iestāde
pieņems priekšlikumu (t.i., ja direktīva tiks apstiprināta
2014. gadā, pašreizējās infrastruktūras
pielāgošana sāktos 2015. gadā, bet citos gadījumos
vienu gadu vēlāk).
** Sk. 3.2.1. punktu.
3.2.3.     Paredzamā ietekme uz
administratīvajām apropriācijām
3.2.3.1.  Kopsavilkums 
–     
¨  Priekšlikums/iniciatīva neparedz administratīvo
apropriāciju izmantošanu 
–     
þ  Priekšlikums/iniciatīva paredz administratīvo
apropriāciju izmantošanu šādā veidā:
Miljonos EUR (3 zīmes aiz komata)
   || 2015. gads[49] || 2016. gads || 2017. gads || 2018. gads || Nākamie gadi (2019–2021) un turpmāk || KOPĀ 
 Daudzgadu finanšu shēmas 5. IZDEVUMU KATEGORIJA ||   ||   ||   ||   ||   ||   ||   ||   
 Cilvēkresursi || 0,572 || 0,572 || 0,572 || 0,572 || 0,572 || 0,572 || 0,572 || 4,004 
 Pārējie administratīvie izdevumi || 0,318 || 0,118 || 0,318 || 0,118 || 0,318 || 0,118 || 0,118 || 1,426 
 Starpsumma — Daudzgadu finanšu shēmas 5. IZDEVUMU KATEGORIJA || 0,890 || 0,690 || 0,890 || 0,690 || 0,890 || 0,690 || 0,690 || 5,430 
 Ārpus daudzgadu finanšu shēmas 5. IZDEVUMU KATEGORIJAS[50] ||   ||   ||   ||   ||   ||   ||   ||   
 Cilvēkresursi || 0.000 || 0.000 ||   ||   ||   ||   ||   || 0,000 
 Citi administratīvie izdevumi ||   ||   ||   ||   ||   ||   ||   ||   
 Starpsumma — Ārpus daudzgadu finanšu shēmas 5. IZDEVUMU KATEGORIJAS || 0,890 || 0,690 || 0,890 || 0,690 || 0,890 || 0,690 || 0,690 || 5,430 
 KOPĀ || 0,890 || 0,690 || 0,890 || 0,690 || 0,890 || 0,690 || 0,690 || 5,430 
Nepieciešamās administratīvās
apropriācijas tiks nodrošinātas, izmantojot apropriācijas, kuras
jau piešķirtas darbības pārvaldībai un/vai tiks
pārgrupētas, vajadzības gadījumā izmantojot vadošajam
ĢD gada budžeta sadales procedūrā piešķirtos papildu
resursus un ņemot vērā budžeta ierobežojumus.
Eiropas Tīklu un informācijas
drošības aģentūra (ENISA) var palīdzēt
dalībvalstīm un Komisijai direktīvas īstenošanā,
pamatojoties uz savām pilnvarām un to resursu pārcelšanu, kuri
minētajai aģentūrai paredzēti atbilstīgi DFS
2014.–2020. gadam, t.i., bez jebkādiem papildu budžeta vai
cilvēku resursu piešķīrumiem.
3.2.3.2.  Paredzamās
cilvēkresursu vajadzības 
–     
¨  Priekšlikums/iniciatīva neparedz cilvēkresursu izmantošanu 
–     
þ  Priekšlikums/iniciatīva paredz cilvēkresursu izmantošanu
šādā veidā:
Principā papildu darbaspēks nebūtu
vajadzīgs. Vajadzīgo cilvēkresursu apjoms būs ļoti
neliels, un tas tiks nodrošināts, izmantojot tā ĢD darbiniekus,
kuri jau ir iesaistīti konkrētās darbības
pārvaldībā.
Paredzamais apjoms izsakāms veselos
skaitļos (vai maksimāli ar vienu zīmi aiz komata)
   || 2015. gads || 2016. gads || 2017. gads || 2018. gads || Nākamie gadi (2019–2021) un turpmāk 
  Štatu sarakstā ietvertās amata vietas (ierēdņi un pagaidu darbinieki) 
 09 01 01 01 (Galvenā mītne un Komisijas pārstāvniecības) || 4 || 4 || 4 || 4 || 4 || 4 || 4 
 XX 01 01 02 (Delegācijas) ||   ||   ||   ||   ||   ||   ||   
 XX 01 05 01 (Netiešā pētniecība) ||   ||   ||   ||   ||   ||   ||   
 10 01 05 01 (Tiešā pētniecība) ||   ||   ||   ||   ||   ||   ||   
  Ārštata darbinieki (izsakot ar pilnslodzes ekvivalentu – FTE[51]   
 09 01 02 01 (CA, INT, SNE, ko finansē no vispārīgajām apropriācijām) || 1 || 1 || 1 || 1 || 1 || 1 || 1 
 XX 01 02 02 (CA, INT, JED, LA un SNE delegācijās) ||   ||   ||   ||   ||   ||   ||   
 XX 01 04 yy[52] || - Galvenā mītne[53] ||   ||   ||   ||   ||   ||   ||   
 - Delegācijas ||   ||   ||   ||   ||   ||   ||   
 XX 01 05 02 (CA, INT, SNE — netiešā pētniecība) ||   ||   ||   ||   ||   ||   ||   
 10 01 05 02 (CA, INT, SNE — tiešā pētniecība) ||   ||   ||   ||   ||   ||   ||   
 Citas budžeta pozīcijas (precizēt) ||   ||   ||   ||   ||   ||   ||   
 KOPĀ || 5 || 5 || 5 || 5 || 5 || 5 || 5 
XX ir attiecīgā politikas joma vai
budžeta sadaļa.
Cilvēkresursu
vajadzības tiks nodrošinātas, izmantojot CNECT ĢD darbiniekus,
kuri jau ir iesaistīti konkrētās darbības
pārvaldībā un/vai ir pārgrupēti attiecīgajā
ģenerāldirektorātā, vajadzības gadījumā
izmantojot vadošajam ĢD gada budžeta sadales procedūrā
piešķirtos papildu resursus un ņemot vērā budžeta
ierobežojumus.
Eiropas Tīklu un informācijas
drošības aģentūra (ENISA) var palīdzēt
dalībvalstīm un Komisijai direktīvas īstenošanā,
pamatojoties uz savām pašreizējām pilnvarām un to resursu
pārcelšanu, kuri minētajai aģentūrai paredzēti atbilstīgi
DFS 2014.–2020. gadam, t.i., bez jebkādiem papildu budžeta vai
cilvēku resursu piešķīrumiem.
Veicamo uzdevumu
apraksts
 Ierēdņi un pagaidu darbinieki || - Deleģēto tiesību aktu sagatavošana saskaņā ar 14. panta 3. punktu - Īstenošanas tiesību aktu sagatavošana saskaņā ar 8. pantu, 9. panta 2. punktu, 12. pantu, 14. panta 5. punktu un 16. pantu - Gan politikas, gan operatīvā līmeņa sadarbības sekmēšana, izmantojot tīklu - Iesaistīšanās starptautiskajās sarunās un starptautisku nolīgumu iespējama noslēgšana 
 Ārštata darbinieki || Pēc vajadzības sniegt atbalstu visos minētajos uzdevumos 
3.2.4.     Saderība ar
kārtējo daudzgadu finanšu shēmu 
–     
þ  Priekšlikums/iniciatīva atbilst kārtējai daudzgadu
finanšu shēmai
–     
¨  Pieņemot priekšlikumu/iniciatīvu, jāpārplāno
attiecīgā izdevumu kategorija daudzgadu finanšu shēmā
Šī
priekšlikuma aplēstā finansiālā ietekme uz darbības
izdevumiem būs tādā gadījumā, ja dalībvalstis
izvēlēsies pielāgot pašreizējo infrastruktūru, uzdodot
Komisiju īstenot tās pielāgošanu saskaņā ar DFS
2014.–2020. gadam. Saistītās vienreizējās izmaksas
būtu jāsedz no EISI, ja vien ir pieejams pietiekams finansējums.
Dalībvalstis var arī kopīgi segt infrastruktūras
pielāgošanas izmaksas vai jaunas infrastruktūras izveides izmaksas.
–     
¨  Pieņemot priekšlikumu/iniciatīvu, jāpiemēro
elastības instruments vai jāpārskata daudzgadu finanšu
shēma[54].
Neattiecas.
3.2.5.     Trešo personu dalība
finansējumā 
–     
Priekšlikums/iniciatīva neparedz trešo personu
līdzfinansējumu 
3.3.        Paredzamā ietekme uz
ieņēmumiem 
–      þ  Priekšlikums/iniciatīva
finansiāli neietekmē ieņēmumus 
[1]               Sabiedriskā apspriešana tiešsaistē „Tīklu
un informācijas drošības uzlabošana ES” notika no 2012. gada
23. jūlija līdz 15. oktobrim.
[2]               Eurobarometer aptauja Nr. 390/2012.
[3]               COM(2001) 298.
[4]               COM(2006) 251, http://eur-lex.europa.eu/LexUriServ/site/lv/com/2006/com2006_0251lv01.pdf.
[5]               2007/068/01.
[6]               COM(2009) 149.
[7]               2009/C 321/01.
[8]               COM(2010) 245.
[9]               Padomes 2010. gada 31. maija secinājumi
par Eiropas digitalizācijas programmu (10130/10).
[10]             COM(2010) 2020 un Eiropadomes 2010. gada
25. un 26. marta secinājumi (EUCO 7/10).
[11]             COM(2011) 163.
[12]             http://eur-lex.europa.eu/LexUriServ/LexUriServ.do?uri=CELEX:32004R0460:LV:HTML.
[13]             COM(2010) 521.
[14]             Sk. http://ec.europa.eu/information_society/policy/ecomm/doc/library/regframeforec_dec2009.pdf.
[15]             Pamatdirektīvas 13.a un 13.b pants.
[16]             2002. gada 12. jūlija
Direktīva 2002/58/EK.
[17]             COM(2012) 11.
[18]             COM(2006) 786, http://eur-lex.europa.eu/LexUriServ/site/lv/com/2006/com2006_0786lv01.pdf.
[19]             COM(2010) 517, http://eur-lex.europa.eu/LexUriServ/LexUriServ.do?uri=COM:2010:0517:FIN:LV:PDF.
[20]             COM(2012) 140,
http://eur-lex.europa.eu/LexUriServ/LexUriServ.do?uri=COM:2012:0140:FIN:LV:PDF.
[21]             http://europa.eu/rapid/press-release_MEMO-10-597_en.htm.
[22]             http://www.enisa.europa.eu/activities/Resilience-and-CIIP/public-private-partnership/european-public-private-partnership-for-resilience-ep3r.
[23]             Eiropas Parlamenta un Padomes 2004. gada
10. marta Regula (EK) Nr. 460/2004, ar ko izveido Eiropas
Tīklu un informācijas drošības aģentūru,
OV L 077, 13.3.2004., 1. lpp.
[24]               OV C […]., […]., […]. lpp.
[25]               OV L 108, 24.4.2002., 33. lpp.
[26]               OV L 201, 31.7.2002., 37. lpp.
[27]               OV L 204, 21.7.1998., 37. lpp.
[28]               SEC(2012) 72 final.
[29]               OV L 316, 14.11.2012., 12. lpp.
[30]               OV L 55, 28.2.2011., 13. lpp.
[31]               OV L 145, 31.5.2001., 43. lpp.
[32]               OV L 345, 23.12.2008., 75. lpp.
[33]             OV L 281, 23.11.1995., 31. lpp.
[34]             SEC(2012) 72 final.
[35]             OV L 124, 20.5.2003., 36. lpp.
[36]             SEC(2012) 72 final.
[37]             ABM — budžeta līdzekļu vadība pa
darbības jomām. ABB — budžeta līdzekļu sadale pa
darbības jomām.
[38]             Kā paredzēts Finanšu regulas 49. panta
6. punkta attiecīgi a) vai b) apakšpunktā.
[39]             Skaidrojumus par
pārvaldības veidiem un atsauces uz Finanšu regulu skatīt BudgWeb
tīmekļa vietnē: http://www.cc.cec/budg/man/budgmanag/budgmanag_en.htmlhttp://www.cc.cec/budg/man/budgmanag/budgmanag_en.html.
[40]             Kā paredzēts Finanšu regulas
185. pantā.
[41]             Dif. – diferencētās apropriācijas, nedif. –
nediferencētās apropriācijas.
[42]             EBTA – Eiropas Brīvās tirdzniecības
asociācija. 
[43]             Kandidātvalstis un attiecīgā
gadījumā potenciālās kandidātvalstis no
Rietumbalkāniem.
[44]             N gads ir gads, kurā sāk īstenot
priekšlikumu/iniciatīvu.
[45]             Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās „BA” pozīcijas), netiešā
pētniecība, tiešā pētniecība.
[46]             N gads ir gads, kurā sāk īstenot
priekšlikumu/iniciatīvu.
[47]             Rezultāti ir attiecīgie produkti un pakalpojumi
(piemēram, finansēto studentu apmaiņas braucienu skaits,
uzbūvēto ceļu garums km utt.).
[48]             Konkrētie mērķi, kas norādīti
1.4.2. punktā. 
[49]             Year N is the year in which implementation of the
proposal/initiative starts.
[50]             Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās „BA” pozīcijas), netiešā
pētniecība, tiešā pētniecība.
[51]             CA — līgumdarbinieki; INT — pagaidu
darbinieki; JED — jaunākie eksperti delegācijās; LA —
vietējie darbinieki; SNE — valstu norīkotie eksperti. 
[52]             Saskaņā ar robežlielumiem attiecībā uz
ārštata darbiniekiem, ko finansē no darbības
apropriācijām (kādreizējām „BA”
pozīcijām).
[53]             Galvenokārt struktūrfondi, Eiropas
Lauksaimniecības fonds lauku attīstībai (ELFLA) un Eiropas
Zivsaimniecības fonds (EZF).
[54]             Skatīt Iestāžu nolīguma 19. un
24. punktu.